
ANN. XLII (Fasc. IV). — N. 220 M. DECEMBRI MCMLXXII 


K A R I B A 

Libellus praemio Urbis ornatus in Cer¬ 
tamine Capitolino XVII — MDCCCCLXVI. 


Collocutores: Antonius, Julius. 


Ant. Ubinam heri vesperi latebas? Nam te frustra telephonio vo¬ 
cavi. Uxor tua mihi respondit te in thermopolium abisse ut de more 
cum amicis pictis chartulis luderes. At thermopola telephonio a me 
rogatus te minime illic versari comiter me certiorem fecit. 

Jul. Valde doleo. Sed quid tanti momenti te angebat, ut me quo¬ 
vis pacto inquireres? 

Ant. Nolim aliquid molesti suspiceris, cum res potius fuerit per¬ 
jucunda. Tecum visere statueram novam quandam fabulam pictis 
taeniolis expressam, cujus titulus gallice sic se habet: «Fifi la plu- 
me», at latine vertere possumus «Fifius pinnatus». 

Jul. Ut tu semper eris rerum externarum studiosus, nostrarum 
contemptor! 

Ant. At quid nostrates artifices nobis suppeditant? Nunc Rochum 
ejusque fratres laudas? Num Frusinatem, quae vulgo «La Ciociara» 
appellatur, probas? Num Mendicum, qui Italice «VAccattone» nomi¬ 
natur, mavis? In quibus fabulis multa sunt quae videre nolis. At 
earum auctores, merae, quae dicitur, artis praecepta secuti, ita ani¬ 
morum libidinibus blandiuntur, ut bonarum artium corruptores, op¬ 
timorum morum eversores exsistant. 

Jul. Haud injuria volubiles nostras imagines quereris. Oui tamen 
ad mobilium figurarum spectaculum conveniunt, id unum quaerunt, 
id unum exoptant, ut nonnullas horas procul negotiis, omnibusque cu¬ 
ris soluti jucunde degant. At nunc pictarum imaginum effectores ar- 

tem suam in pejus ruere queruntur, opemque a publico aerario 
efflagitant. Quid, si omni verecundia abjecta, perinde ac reipublicae 
hostes habendi sunt? Sed vel pauca, quaeso, de tuo Fifio pinnato, 
dum in via, tiliis odoratis consita, ambulamus. Post diem torridum 
vesper adest mitissimus, leni a mari aura adspirante. 

Ant. Res quidem haud invenusta, sed ea fortasse quae sensus quo¬ 
que subtiles abdat. Nosti profecto Robertum Lamorissium. 

Jul. Qui et Folliculum Rubrum et Folliculo vectum tam lepide 
invenit atque edidit, in quibus nescias utrum fabula magis jocosa 
laudanda sit an ars quae spectantes rapit ad nescio quam regionem, 
ubi et curas obliviscuntur et omnes maerores atque aegritudines 
missas faciunt, seque, fabularum rectoris artificio quodam adductos, 
tantopere oblectant, ut quodammodo sibi repuerascere videantur. 

Ant. At nunc mira quadam imaginationis vi concitatus, a rebus 
veris effectisque amotus, Robertus Lamorissius hominem quendam 
eundemque alitem sibi finxit, qui totum orbem terrarum pervolat, 
ut omnes injurias comprimat easque persequatur, ut miserarum puel¬ 
larum amori decepto auxilietur. Sed vide, sis, quam lepide artifex, 
qui fabulam agit, Philippus Avronius, res fictas pertractet. Fifius, 
qui alis exornatus alitibus similis videtur, vitio quodam haud sane 
laudando afficitur. Vox Gallica voler duas significationes, summope¬ 
re inter se contrarias, comprehendit: volare et furari. Fifius igitur 
volat sed, pro dolor inversique alitum mores, furatur. Ne credas 
tamen eum capsas aeratas effringere, vel nummorum sacculos arri¬ 
pere, vel viatores manuballistula confodere atque exspoliare. Nullius 
horum criminum reus fit. Fifius furatur sed horologia tantum, qui¬ 
bus prope insanit. Olim vero, manu sinistra non belle usus, ut Ca- 
tullianis verbis utar, horologium viatori cuidam surripuit. Qui ubi 
statim se horologio spoliatum animadvertit, vehementer iratus, fu¬ 
rem cito pede, ut suam rem recuperaret, insecutus, eum non potuit 
occupare, quippe qui in histrionum equorumque circum se recepis¬ 
set. Ne multa, ibi, ut plane sui speciem vestigiaque aboleret, partes 
viri pinnati coactus agere, alas umeris aptat, quae tam mirum in 
modum ejus corpori conveniunt, ut in aere leviter sua sponte spa- 
tietur. Qui nuper Mercurii alumnus fuerat, fit repente alter Icarus, 
qui tamen sua volandi facultate utitur ut miseris subveniat. Quae, 
quanta fecerit, velim tibi... 

Jul. Ne plura, amice! Quae mihi jam dixisti ea sunt, quae in 
me insuetum injecerint studium Fifii tui pinnati visendi. 

Ant. Nec mihi molestum erit tecum una Fifium meum revisere. 
Duplex enim tunc voluptas erit. 

Jul. Sed heri vesperi haud minus fortasse quam tu oblectatus 
sum. 

Ant. Qui? Ubinam fuisti? 

Jul. Nostin Joseph Laudensem? 

Ant. Ingentium illum operum aedificatorem quis nescit? Saepe 

de ejus operibus, quae ad electricam vim ex aquarum cursu elicien¬ 
dam pertinent, acta diurna pertractant. 

Jul. Hic igitur me sibi in via occurrentem domum suam adduxit. 

Ant. Amicusne ejus es? 

Jul. Non is sum, sed potius ejus studiosissimus. Cum ergo de 
ejus ingenio, de ejus operibus in Italia, in omnibus fere orbis terra¬ 
rum partibus, in nostrae civitatis commentario summa cum laude 
attigerim, sui grati animi officium existimavit, me pleniore notitia 
instruere de molibus, quas ad Zambesim flumen coercendum exstru¬ 
xit apud Karibam, quae sunt angustiae, in quas influit, sibi aegre 
iter aperiens. Ejus narratio jucundior fuit, quod imaginibus in albo 
projectis fuit, ut ita dicam, sustentata. 

Ant. Sed ipse Joseph Laudensis qui vir est? 

Jul. Aequa statura, membris strictis ideoque vigentibus, facie de¬ 
cora, fronte lata, haud denso at adhuc nigro capillo. Sed quod magis 
in eo mireris, oculorum acies est, qua penitus animum colloquentis 
perscrutatur. 

Ant. Animi virtutes, puto, pares corpori in eo sunt. 

Jul. Haud falleris, amice. Post recens bellum novum quoddam 
genus Italorum exstitit, qui vanarum rerum cogitationibus omissis, 
summo studio diutumoque labore enituntur ut pares optimis cu- 
jusque nationis viris se praestent, ut patriae et bello et factionibus 
dilaceratae ac prope exhaustae subveniant, ut populi Itaiici opes tot 
funestis casibus prope deletas possint redintegrare. Quibus egregiis 
viris illud veteris poetae optime convenire videtur: non videri, sed 
esse sibi optimum esse duxerunt. Inter quos primum vel inter pri¬ 
mos haud dubitaverim Joseph Laudensem referre. 

Ant. Accendis, quare quid heri tibi enarraverit scire cupiam. 

Jul. Ubi domum ejus pervenimus meque ille laudatum uxori et 
liberis summa benevolentia tradidit paululum in triclinio commora¬ 
ti, ut theanam potionem crustula adrodentes sorbillaremus, in offi¬ 
cium scriptorium concessimus. Conclave spatiosum est, duabus am¬ 
plis fenestris in hortum patentibus instructum, cujus parietes ligneis 
loculamentis, versabilibus vitris clausis, paene abditi sunt. A fronte 
autem loculamentorum, medium conclave dividit mensa praelonga, 
in qua multa architectorum instrumenta videas, ligneas regulas, nor¬ 
mas buxeas, omnis generis circinos, sed omnia certo ordine dispo¬ 
sita, ut facile intellegas Joseph Laudensem eum virum esse ut, quem 
notionum perspicuum ordinem in mente possideat, eum in rebus 
quoque gerendis persequatur. Ut me vidit infinitam librorum seriem 
in loculamentis apte dispositam considerantem: «Hic —inquit— et 
Vergilius recipitur, nec Horatius exluditur. Fit interdum ut eorum 
carmina in manibus versem. Sed me tardiorem, quod valde mihi 
dolendum est, in poetis latinis interpretandis fieri in dies animad¬ 
verto». «Sunt quae —respondi— majoris momenti sint. Quin immo, 
quod in tantis negotiis, in tanta rerum mole, in tanta itinerum va- 

rietate, nondum Romanos poetas eorumque humanitatem, ut plerum¬ 
que fit, missos fecisti, haud dubito te summa laude dignum esse 
asseverare». 

Interea famuli commoda arcisellia tomento farta corioque prae¬ 
suta nobis attulerunt. In quibus in arcum dispositis a matre familias 
considere comiter jussi sumus. In medio monopodium, super quo 
duo vel tres catilli nicotiano cineri recipiendo, nam capsula argentea 
tabaci fistulae offerebantur. Duo vero aedificatoris filii, quorum al¬ 
ter flavo capillo tertiae Lycei classis auditor est, alter nigro capillo 
alterius, atque jam, brevi patris vestigia secuturi, ei quodammodo 
auxilio sunt, quam ob rem paterna instrumenta tractare assuescunt, 
machinulam in album imaginibus proiciendis pone collocaverant, 
pictasque taeniolas ad patris narrationem ejusque nutu pro tempore 
volvebant. 

«Quae apud Karibam in Foederatis Civitatibus Rhodesiae gesta 
sunt —sic Joseph Laudensis tranquille, submissa fere voce, enarrare 
coepit nicotianam fistulam succensam interdum sugens— ea sunt 
quae non modo ad artem aedificandi pertineant, sed ad hominum 
cultum provehendum, ad barbariem devincendam. Mihi sociisque 
meis non solum bellum gerendum fuit contra locorum asperitates, 
contra immanem fluminum vim, sed contra barbarorum hominum 
religiones, contra eorum mores efferatos, contra instituta beluis ma¬ 
gis digna quam hominibus. Nos, qui in intimam horridamque Africae 
regionem nostrae humanitatis reperta inducere conabamur, qui ad 
publicam utilitatem fluminis Zambesis ingentem aquarum copiam 
coercere institueramus, illius gentis mentibus impii videbamur, qui 
cum Zambesis fluminis numine, quod ipsi Nyaminyami vocant, sum¬ 
ma audacia, vel potius incredibili temeritate, manus conserere aude¬ 
bamus. Fortasse —hic subridens totus ad me conversus Joseph Lau¬ 
densis ait— miraris quod in primo sermone saepius de bello mentio 
fit, iisque verbis utor, quae ad bellum potius sunt accommodata. 
Sed revera triplex bellum nobis gerendum fuit, contra artis aemulos, 
contra barbaros regionis incolas, contra terrae caelique immanes 
adversitates». 

«E quibus omnibus —hic jure dicentem interpellavi— mirum in 
modum victores evasistis». 

«Sed Deo adjuvante, fortuna favente, ingenti vero hominum nisu. 
Cum ante diem XIV Kal. Majas anno MCMLVI Sorbioduni, quod 
caput est Rhodesiae, involucra aperta sunt, quibus aedificandi socie¬ 
tatum continebantur petitiones, ut agger in flumine Zambesi exstrue¬ 
retur, nemo erat quin hoc opus immane Anglicis societatibus adsig- 
nandum censeret. Ingens ad tantum opus patrandum pecunia pro¬ 
visa, quae ad Anglicarum libellarum octingenties centena milia pro¬ 
pius accedebat, ac fortasse erat superior, acerrimum negotiatorum 
omnium nationum certamen excitaverat, in quo victores evasissent 

qui minimi opus exstruendum conducerent, maximis summae in 
arte peritiae testimoniis prolatis. 

At qui in Foederatis Rhodesiae Civitatibus electridis regit admi- 
nistrationem, postquam, sine ulla vultus mutatione, summa cum tran- 
quilhtate sex magnos chartarum fasces aperuit, evolvit, limis oculis 
attigit, se comiter imaginum artificibus luce pictarum praebuit. Quid 
de certantibus reipublicae administratores decrevissent, in posterum 
dixit manifestum futurum, atque subridens secessit. 

Ineunte autem mense Julio felix vere, faustus fortunatusque nun¬ 
tius, eo jucundior quo minore spe exspectatus, nobis est allatus: 
proposita nostra Foederatis Rhodesiae Civitatibus summopere pro¬ 
bari, ideoque nobis committendum, ut quam primum initium operi 
daremus». 

Ant. Quod gaudium, quod decus aedificatorum societati! Cui... 
quod nomen est? 

Jul. «Impresit », hoc est Italica aedificatorum consociatio. Sed 
gaudium, sis, magnum fuit, festinatio vero nulla. Nam Joseph Lau- 
densis, consociationis praeses, is vir est qui nihil fortunae, nihil te¬ 
meritati obnoxium patiatur. 

«Nuntio accepto —ita ille meas gratulationes prosecutus est— 
statim summa cura omnem operum ordinem instituendum curavi. 
Nec res quidem erat parvi momenti, quod fere mille erant qui variis 
officiis fungerentur, sex fere milia opificum numerabantur, ita ut 
parvi cujusdam exercitus species nobis offerri videretur. Hoc vero 
praecipuae tunc mihi meisque sociis fuit curae, ne tanto impares in¬ 
cepto videremur. Qui nuper e bello immani profligati evaseramus, 
flocci facti a paene toto orbe terrarum, naso, mihi liceat verbis Ho¬ 
ratianis uti, ab omnibus suspensi adunco, cum maximis aedificato¬ 
rum societatibus ausi magis contendere quam certare, nobis ab om¬ 
nibus invideri compertum jam pridem habebamus. In nos oculos 
omnes intendebant, si quid minus apte gereremus. Kariba et nobis 
et patriae nostrae discrimen erat gravissimum, at occasio peroppor¬ 
tuna ut a recentibus seu erroribus seu calamitatibus ablueremur, ut 
falsas, invidas, malevolas externarum gentium opiniones de nostris 
operis, de cunctis Italis deleremus, ut altiora denique de nostra pa¬ 
tria ejusque incolis externae gentes sentirent. 

Itali citharizantes nihilque agentes jam diu velut in proverbium 
venerant. Nec deerant qui nobis obtrectarent quod pastis tubulatis 
vesceremur. Quibus omnibus de causis nobis summis viribus eniten¬ 
dum erat ut tantum periculum quavis ratione superaremus. 

Hoc cunctis operis ministris facile persuasi, hoc opificibus, qui ad 
unum omnes ad prosperum tanti incepti exitum paene se devovere. 
Noli igitur mirari si in mea narratione tam saepe vox belli occurrit, 
si interdum iis verbis utor quae ad rem militarem potius pertineant». 

Ant. Ut novorum Italorum exemplar Joseph Laudensis se praestat. 

qui non verbis, sed rebus gestis nos omnes admonet, ut ad majora 
semper intendamus! 

Jul. Labor paene Herculeus dicendus res ab Italis suscepta. Quod 
si Hercules Alphei cursum ex alveo extrusi devertit ut Augeae cloa¬ 
cas purgaret, nostratibus immensus Zambesiarum decursus aquarum 
erat compescendus. Sed quid veterum commenticias fabulas profero? 
Quae nostrae aetatis homines scientia, labore, pervicacia operantur, 
ea sunt quae omnibus fabulis, quas acerrima mentis concitatione 
sibi veteres finxerunt, majora esse appareant. 

«Ad tantas opificum copias, in tantum temporis spatium, hospi¬ 
tiis recipiendas —tunc Joseph Laudensis inquit— stativis castris opus 
erat. Quamobrem duo pagi ex integro aedificati sunt, quorum alte¬ 
rum edito loco positum, opifices Italici incolebant, alterum, in infe¬ 
riore planitie collocatum, operarii, qui e propinquis Africae regioni¬ 
bus magno illecti lucro convenerant. Qui pagi omnibus opibus, quae 
ad humanum cultum sunt necessariae praediti exornatique exstite¬ 
runt, quippe qui et templis, et ludis, et mensis nummariis, et taber¬ 
nis, gymnasiis denique, publicis infirmorum hospitiis, balneis, pisci¬ 
nis essent instructi. 

Summo studio, juvenalique quodam impetu opus aggressi opifi¬ 
ces omnes totum diem, alterna per duodecim horas vice, operaban¬ 
tur, quo, citius proviso, ad exitum statutum pervenirent. Pilas jam 
videres, adjectam molem sustentantes, ex imo fluminis alveo magis 
magisque in dies crescere, imas utrimque montis radices perfossas, 
medium fluminis alveum exsiccatum, ut Zambesis, in novum alveum 
immissus, obliquus flueret. Cuncta omnium exspectatione felicius 
procedere videbantur, cum praegravis calamitas immineret. 

Postquam opifices nostri ad Karibam pervenerunt, atque bar¬ 
baris regionis incolis familiariter quodammodo usi sunt, rumor ad 
aures eorum coepit adventare de Nyaminycimi, quodam fluminis 
Zambesis numine, quem minime passurum affirmabant frenum ab 
externis, alba cute insignibus, flumini suo imponi, eumque brevi 
commissurum ut opera exstructa levi caudae ictu in imos fluminis 
fluctus demergeret. Quae omnia, velut inanes barbarorum fabulas, 
nostri opifices vafri contemnebant. Cum vero ad familiares epistulis 
res suas perscribebant, facere non poterant quin etiam de Nyamiti- 
yami quadam animorum audacia scriberent, stultos barbarorum ter¬ 
rores ridentes, tamquam si de Sanyatis fluminis hippopotamis age¬ 
retur, vel de crocodilis in rupibus apricantibus, de simiis in summis 
montibus baubantibus, vel de tympanis sub occasum solis in proxi¬ 
mis pagis reboantibus. Sed auae postea, exspectatione majora, eve¬ 
nerunt, risum in omnium ore exstinxerunt. 

Antequam immani impetu in Karibae fauces Zambesis incurrant, 
regionem vastissimam trecentorum triginta fere milium in quadrum 
cum fluminibus influentibus irrigat. Ineunte mense Martio nullum 
dubium fuit quin Zambesis omnes vires colligeret ut impetum con- 

tra hominum opera, more modoque ad id temporis inusitato, face¬ 
ret. Tum in mentes omnium operariorum opificumque venit Nyamin- 
yami, cujus magi haec praedixerant: si homines alba cute insignes 
Zambesis fauces muro obstruere conati essent, fluminis deus, ut pe¬ 
nitus hostes suos deleret, Zambesim et flumina in eum influentia 
aquis exundantibus impleturum. 

Quod vero maximum fuit calamitatis, flumen Sanyatis, quod in 
Zambesim paulo supra Karibam influit, ingentibus diutumisque im¬ 
bribus auctum, continuo duplicatis aquis Zambesim, in horas tumes¬ 
centem, terribiliorem effecit. In fluminis faucibus arbores enatare 
radicitus divulsas, lintres effractas, virgulta in immensam struem in se 
implicata, casularumque tecta in gyrum revoluta videres, dum interea 
flumen in temporis momenta magis magisque crescit, jam aggerem 
exstructum exsuperat, seque in immanem vorticem volvit, horribili 
fragore intonat, jam pontis tigna quassat, crates longuriosque can¬ 
dentibus spumis abdit, submergit. Quinque dies continuos flumen 
incredibili impetu in hominum opera irruit. Sexto autem die aqua¬ 
rum cumulus paulatim decrescere coepit, flumenque in alveum con¬ 
suetum se recepit. Qui fluminis furoris tantaeque aquarum eluvionis 
testes fuerunt, ubi damna illata recensuerunt, ea longe opinione mi¬ 
nora invenerunt, opificesque id unum condoluerunt, quod hippopo¬ 
tamum, provectum jam aetate, cui Carolo per jocum nomen indide¬ 
rant, nusquam conspexerunt. Solebat is totum diem se in luto volu¬ 
tare a centum fere passibus. Vesperi autem aegre ripam fluminis 
scandebat, ad operariorum stationem graviter accessurus, operumque 
statum paulisper scrutatus, haud minus graviter abibat. Quem tan¬ 
dem opifices operariique in bonum omen acceperant. Cum fluminis 
aquae in consuetum alveum recesserunt, Carolus nusquam apparuit, 
non amplius visus est, quod graviorum calamitatum praesagium om¬ 
nes fere operarii esse censuerunt. 

Ant. Quae, puto, numquam evenerunt. Vulgus enim, qua creduli¬ 
tate est, pejora sibi fingere suevit. 

Jul. At quae anno insequenti acciderunt multo graviora multoque 
calamitosiora fuere, adeo ut omnia opera delere paene visa sint. 

«Nam —ita Josep Laudensis est exorsus, post parvum temporis 
intervallum ut rerum memorias mente colligeret, easque ordinaret 
pictis taeniolis adjutus— si quis sibi repraesentet totam Galliam tres 
menses imbribus assiduis prolutam, vel potius inundatam, totamque 
imbrium copiam in unum collectam mente sibi fingat uno tempore 
unoque impetu contra obstaculum quoddam projectam, is quodam¬ 
modo Zambesis vim aut, ut verius loquar, immanem furorem in Ka- 
ribae angustias mente poterit concipere. Quid hominum vires vale¬ 
bant, quid labores, quid industriae contra inexpugnabilem naturae 
potentiam? Res erat quae e divi Joannis Apocalypsi praesumpta at¬ 
que figurata videretur, qui, ni fallor, his verbis loquitur: «EI audivi 
de caelo vocem, tamquam vocem aquarum multarum, et tamquam 

vocem tonitrus magni». Casulas pagorum omnes, baobabia ingentis 
magnitudinis radicitus evulsa furenti vertice flumen immani fragore 
vertebat. Quod maxime mireris, diligentissima a viris peritis habita 
ratione, decies millesimo quoque anno id tantum semel fieri solet. 
Pontes duo, qui operariorum stationibus in utraque fluminis ripa 
collocatis aditum praebebant, immanibus fluctibus arrepti atque 
contriti, undis spumantibus demersi evanuerunt. 

Qua tanta rerum perturbatione neque rectorum neque operario¬ 
rum neque opificum animi neque demissi, neque devicti fuerunt. Ubi 
tandem caeli serenitas illuxit, flumenque magis magisque in dies de¬ 
tumescens consuetum alveum occupavit, immensa vastissimae inlu- 
vionis damna quam studiosissime reparare sumus aggressi. Ac tanta 
fuit et rectorum et opificum omnium festinatio et celeritas, ut vel 
statuta operum tempora praevenerimus, in hoc similes formicis facti, 
quarum casulam viator quidam vel inopinatus, vel dedita opera in¬ 
festus, calce diripuit: illae huc illuc fugiunt perterritae, sed paulo 
post, omni metu omisso, casulam redintegrare conantur». 

Haec omnia Joseph Laudensis narravit, dum filius natu major 
taeniolarum imagines in album proicit, quo manifestius immane re¬ 
rum discrimen appareret. 

Ant. Multas equidem scriptorum cum nostrorum tum exterorum 
fabulas amatorias legi, sed nulla ex iis mihi est visa tam pulchra, 
nulla quae tantum me commoveret, nulla quae tantum animi inten¬ 
tionem sibi conciliaret quam narratio tua vel potius Joseph Lauden¬ 
sis. Nullum umquam flumen, puto, tanto impetu tantoque furore 
contra hominum opera irruit, nullum tanta pertinacia contendit. 
Nullum opus tot tantisque rebus adversis impeditum atque paene 
intermissum fuit. 

Jul. «Luce pictae taeniolae —hic Joseph Laudensis accuratius 
patefecit— illorum dierum perturbationem, tantam rerum eversio¬ 
nem referre nequeunt, quae omnia ne ad mentem quidem nunc fa¬ 
cile est revocare. Cum tamen haec mecum reputo, etiam nunc pe¬ 
nitus commoveor. Nos omnes qui tanto rerum discrimini adfuimus, 
numquam dies illos obliviscemur, quibus tamen nec tranquillitatem 
nec animi aequabilitatem amisimus. Olim cum una convenissemus, 
quod facere cotidie consueramus, operum rector mihi chartulam ma¬ 
nu transmisit, in qua hoc Sinense proverbium erat inscriptum: «Si 
qua ingens calamitas imminet, quam nequis removere, conside, eam- 
que contemplare: postremum fortasse hoc facere potes». Hoc deni¬ 
que enitebamur ut animos tranquillos servaremus. Octo igitur men¬ 
sibus et claustra refecimus, et pilas confirmavimus et pontibus ite¬ 
rum flumen junximus, ita ut statuta operibus tempora praeverteri- 
mus, non profecto sedentes tantum et contemplantes». Quid de lacu 
—tunc quaesivi— qui e Karibae claustris initium cepit? 

«Miri quiddam profecto exstitit, —respondit— quod recte consi¬ 
derantibus ipsam molem in Karibae angustiis erectam et amplitudi- 

ne immensa et beneficiis cunctae illi regioni allatis fortasse superat. 
Quod si ad numerorum rationem spectes, aggestus in Zambesis fau¬ 
cibus exstructus centum fere passus altus, in arcum extentus qua¬ 
dringentos passus patet, in vertice passus octo in latitudinem, cum 
in radice duplex sit latitudo. Ad exstruendam autem tantam mo¬ 
lem glareae et calcis septingentis fere milibus passuum in cubum 
ductorum opus fuit. 

Lacus autem, maximus ad id tempus in orbe terrarum ab homi¬ 
nibus exstructus, ducenta milia passuum in longitudinem patet, tre- 
decim fere milia in latitudinem, quamobrem lacus totus tria milia 
quingentos passus in quadrum ductos patet, ita ut par sit regioni 
illi Italiae, quae Liguria appellatur. 

Sed ubi deinde, Karibae faucibus mole praeclusis, Zambesis flu¬ 
minis aquae in unum collectae in eo erant ut paulatim in immensum 
lacum exundarent, gens quaedam barbara eam regionem incolebat, 
quae Batonka nominatur, quae longe a nostro cultu atque humani¬ 
tate abest, ita ut inter omnes Africanas nationes maxime barbara ac 
fera habeatur. 

Haud multis ante annis in summo vitae periculo versabatur qui 
peregrinus apud Batonkas pervenisset. Etenim ut suae gentis ducis 
gratiam sibi conciliarent advenas necabant, eorumque calvae duci 
oblatae in ejus saepto custodiebantur, quae, et numero et varietate, 
ducis excellentiam testarentur. 

Venationi maxime dediti agros imperite colebant, binae quotan¬ 
nis milii messes, quarum aitera post annuas pluvias, altera post flu¬ 
minis exundationes in limo riparum. Numnis non utebantur: quae 
tamen summopere cupiebant, quaeque ebore- pellibusque permutan¬ 
dis sibi comparabant haec erant: torques, conchae, sal. 

Aedificia hujus gentis praecipua et maxima horrea sunt palis in¬ 
nixa, in quibus messes altis tabulatis reconditae servantur, ne a for¬ 
micis albis edantur, quas, dum in palos repere conantur, gallinae, 
ad id nutritae, arcent vorantque. 

Viri feminaeque tunicillis vestiuntur, e pellibus tamen feminae 
atque ad femora discissis, e panno viri. 

Batonkae qui erant transferendi in regionem feracissimam, ubi 
domus erant, publica aedificia ad omnem cultum utilitatemque com¬ 
parata, ad quinquaginta milia numerabantur. Qui tamen terram, in 
qua nati nutritique erant, quae testis suorum vitae casuum majorum¬ 
que fuerat, minime sibi relinquendam esse censebant, maximeque 
dolebant eam brevi aquarum praedam futuram. Reipublicae ministri 
ad eos missi, summa patientia et auctoritate, et necessitatem nati¬ 
vae terrae relinquendae, et utilitates novae regionis incolendae 
ostendebant. Majores eorum natu oculis maestis ministrorum vultus 
intuebantur, capite nutabant, nec quidquam respondebant. 

Fuerunt ex eorum natione qui iis suaderent reipublicae ministris 
obstandum atque resistendum, qui eos ad seditionem hortarentur. 

qui ad arma capienda incitarent. Qua de re reipublicae ministri sibi 
minime tempus terendum rati, neque ulterius verbis contendendum, 
sed quam celerrime operam sibi esse navandam, automatariis curri¬ 
bus pagum petierunt incolasque jusserunt se quam primum parare 
ut inde in statutam regionem transferrentur. Quae jussa nemo fuit 
quin, etsi invitus, exsequeretur. 

Sed antea tribuum spiritus erant vario ritu placandi. Hominis 
effigiem e luto formatam in stagnis demergebant. Rem saepius sa¬ 
cram faciebant, in qua cervisiam diis propinabant eosque monebant 
sibi esse abeundum, non quod ex amicis inimici sibi inopinate dii 
essent facti, sed quo meliorem regionem incolerent. Deos in corde 
sibi semper futuros esse. At quin potius secum statuerent abire? 
Quod si calamitatibus in animo haberent Batonkas proficiscentes 
multare, caverent ne spiritus praestantiores incommoda haud leviora 
ipsis compararent. 

At si adulescentuli juvenesque laeto prope animo locorum per¬ 
mutationem toleraverunt, senex quidam, in novam regionem aegre 
translatus, dum arborem radicitus evertit, putans se minime obser¬ 
vari, operam intermittens, genu flexus humum pulverulentam manu 
tollit, eamque maestus callosis atterens digitis cum limo comparat, 
quem in ripis Zambesis noverat, atque ex imo pectore longa suspiria 
trahens, securim iterum arripiens in truncum paene iratus illidit. 

Sed pueri libenter veterem regionem reliquerunt, ut novam inco¬ 
lerent, alacresque nunc in ludos conveniunt atque secreta illa signa 
perdiscere assuescunt, quibus profecto alborum hominum tota sa¬ 
pientia contineatur, seque sperant pares illis brevi futuros». 

Ant. Minime putabam ex aggere contra flumen struendo curas 
tam varias tamque gravia officia oriri. Atqui res sic se habet. Quibus 
cordi est ut opera ad exitum prosperum perveniant, valde animad¬ 
vertendum quatenus opera pateant, quid in cetera, quibuscum sunt 
conjuncta, efficiant, ne quid damni cuiquam inferant. 

Jul. Recte es locutus. Ergo non solum hominibus sed beluis quo¬ 
que erat consulendum. 

Ant. Quid? Nonne fuit satius feras cunctas lacus undis demergi 
atque perire? 

Jul. Ut parum cautum te praebes! Cave ne quis te audiat, ex iis 
qui se animalium defensores profitentur: viri, sed praesertim fe¬ 
mellae, quae tam tenero animo tamque molli corde sunt, quae ne 
musculam quidem audeant necare. Quae, si homo imprudens fauci¬ 
bus leonis voratur, hoc fato quodam asseverant accidisse. At si leo 
ab homine necatur, hoc indignum esse humanitate contendunt, admo- 
dumque exprobandum, interfectorem et vocibus et scriptis insectan¬ 
tur, atque publicae ignominiae obnoxium praebent. Sed audi quibus 
verbis de beluis servandis Joseph Laudensis mihi sit locutus. 

«Postquam fluminis claustra in faucibus Karibae fuerunt perfec¬ 
ta, amnis superior magis magisque crevit in dies. Non defuerunt 

tunc qui summa vi enitendum esse censerent ut quam plurimae be¬ 
luae servarentur a tanta fluminis eluvione, seque paratos praesti¬ 
terunt ut periclitantibus subvenirent. Quam ob rem venationis, qui 
dicuntur, custodes modicis opibus, quibus uti poterant, sine ulla prae¬ 
miorum spe, misericordia tantum beluarum commoti, quae alioquin 
erant periturae, lacum in quem confugerant, ut salutem sibi pete¬ 
rent natantes, lintribus et scaphis coeperunt peragrare, ut bestiis fe¬ 
risque auxilium peropportunum ferrent. Quod sine ullo hominum 
clamore fecissent, nisi de re diurnarius quidam breviter attigisset 
in diario Rhodesiae, qui «Dominicalis Nuntius » inscribitur. 

Quae notitia relata, aucta, inflata brevi totum orbem terrarum 
circumiit, omniumque animos commovit, excitavit, perturbavit. So¬ 
cietas Americana animalibus defendendis se minime passuram edixit 
tot beluarum sortem paucorum hominum alacritati committi: quin 
quovis pignore enisuram ut a morte destinata certaque vel minimas 
beluas eriperet. Tunc Rhodesiae reipublicae administratores, quos 
tanti clamoris rumorisque magnopere paenitebat, parvam, ut ita di¬ 
cam, custodum aciem instruxerunt, ut totum lacum automatariis sca¬ 
phis specularentur beluasque suo auxilio juvarent. 

Aderant e toto paene terrarum orbe diurnarii ad id unum missi, 
photographi, televisionis opifices qui omnia ediscere, omnia videre, 
omnia quovis pacto referre studebant. Quae mira, nova, praeclara- 
que eveniebant, et tumidis elatisque verbis describebant vel lucis 
ope taeniolis imprimebant. 

Operae pretium est nonnulla referre tam operosi facinoris, cui 
vir quidam, sacris litteris doctus, per jocum Noe operationi nomen 
indidit, alter vero, rebus bellicis temporis nostri eruditus, Anglico- 
rum militum receptui apud Dunkerquem habito tantum casum si¬ 
milem esse affirmavit. 

Cynocephalus, ingentis corporis simia, arborem manibus arreptam 
contentis viribus complectebatur. Ad quem, ex automataria scapha 
in flumen delapsus, custos quidam adnatavit. Dum cauda apprehen¬ 
sum secum aegre trahit, submersae arboris spinis implicatur. E qui¬ 
bus se frustra exsolvere conatur, cynocephalum asperrime reluctan¬ 
tem manu tenacissima corripiens, cum anguis omnium maxime ve¬ 
neno instructus, cui mamba niger nomen est, duos fere longus pas¬ 
sus, celeriter natans custodem petit. Illum tunc venationis alter cus¬ 
tos duabus glandibus ex ignivoma manuballista projectis transfos¬ 
sum in plures partes dividit. Deinde scapham automatariam ad col¬ 
legam periclitantem admovit, atque, cynocephalo sublato atque in 
saccum demisso, sensim eum demergentem, e spinis exsolutum, in 
scapham recepit. 

Tunc primum homines experti sunt, quod antea minime suspica¬ 
bantur, omnes beluas posse plus minusve natare. Qua in re id quoque 
animadversum est feris quandam mentis aciem inesse. Anthalopus 
femina visa est ad ripam natare in dorso catulos gerens, dum mas 

ad eos defendendos circumfertur. Visae quoque sunt beluae natan¬ 
tes capita truncis fluitantibus innixae, quibus ut nandi praesidiis 
callide utebantur. 

Itaque et reipublicae Rhodesiae gubernatorum sapientia, et opi¬ 
bus a toto paene orbe terrarum congestis, sed praesertim virtute 
hominum atque audacia, qui ad id officium erant constituti, magna 
pars beluarum servatae atque in vivarium receptae sunt. 

Lacus autem, qua amplitudine est, caeli condiciones, arborum her¬ 
barumque incrementa, rationem ipsam vivendi paucis annis commu¬ 
tabit, piscesque in eum immissi et nutriti magnam cibi copiam regio¬ 
nis incolis suppeditabunt. Qua re ne arbores, lacus undis submersae, 
ut plerumque evenit, lapideae fierent, quod magnum impedimentum 
ac detrimentum retibus piscatorum attulisset, immensis gravibusque 
sphaeris covinno automatario tractis, postratae contritaeque fuerunt». 

Ant. Quam recte omnia memoria tenes, quam lepide refers quae 
audivisti! 

Jul. Nihil mirum. Nam et eventuum varietate, et rerum gravitate, 
et amoenitate narrationis et imaginum perspicuitate, omnia quae 
audivi, ea penitus defixa in animo haerent, ut numquam possint in 
oblivionem ire. Sed ut ad propositum revertamur, alius ingens labor 
opificibus nostris suscipiendus fuit. Ut electrica vis apud Karibam 
excitata et conflata in longinquas regiones perveniret, forus, ut ita 
dicam, immanis per silvas saltusque erat aperiendus. Cujus operis 
difficultas sphaeris aeneis, de quibus supra dixi, est devicta. Forus 
itaque patefactus est, viginti passus latus, decies centena milia pas¬ 
suum longus, ibique tria milia ducentae pilae arena calceque com¬ 
pactae humi defixae sunt aereos funiculos gerentes. 

Itaque, etsi rebus quam maxime adversis impediti, Italici opifi¬ 
ces ante tempora statuta et cavernas in sinu montis exciderunt, ut 
ibi electricae machinae collocarentur, et aggerem contra flumen Zam- 
besim erexerunt, quod opus et magnitudine molis et moenium altitu¬ 
dine Aegypti pyramides exaequat. 

Ut in albo apparuit operis perfecti imago: «Siste, quaeso, —fi¬ 
lium natu majorem rogavi— taeniolae cursum, quo melius et diutius 
tantum opus possim contemplari». Et res erat quae totam animi in¬ 
tentionem sibi conciliaret, quod imagines, rerum ipsarum coloribus 
effictae, veram tamquam speciem praebebant, ut crederes locis et re¬ 
bus te ipsum adesse. Murus ingens conspiciebatur in arcum flexus, 
quem fluminis Zambesis aqua, ut caelum ipsum caerulea, urgebat, 
premebat, utrimque, velut immanis forceps, conterere conabatur. 
Frustra. Murus omnes fluminis minas jam contemnebat. Densarum 
color silvarum quam maxime viridis cum caeli fluminisque colore 
caeruleo, cum ravo colore aggeris mirum in modum congruebat, 
tamquam si eximius quidam pictor e tabella pictoria colores since¬ 
ros integrosque sumpsisset. 

«Venit tandem —ita Joseph Laudensis narrare perrexit— dies 

festus, cum opus perfectum consecratum est. Advenerunt e longin¬ 
quis regionibus viri excellentissimi, advenerunt legati Anglorum re¬ 
ginae. Aderant, ut par est, diurnarii, photographi, televisionis opifi¬ 
ces, qui omnia scrutari, omnia ediscere, omnia luce taeniolis impri¬ 
mere certabant. Aderat tibicinum fidicinumque cohors quae faustis 
clangoribus aera incendebat, neque tantae omnium laetitiae festivi 
ignes defuere. Auditi sunt sermones pluribus linguis concinnati, qui¬ 
bus opus nuper perfectum ad astra elatum est. 

Sed nobis Italis causae erant majores atque graviores cur in tan¬ 
ta omnium laetiatia beatissimi jure et essemus et diceremur. Nam 
post viginti illos annos cum, omnibus populis molesti, invidia po¬ 
tius quam admiratione afficiebamur, simultates et odia in nosmet 
ipsos temere concitantes, post immanem cladem qua contempti atque 
spreti, ludibrio paene omnibus populis facti, omnes nobis diffide¬ 
bant, tunc fortasse primum quid Itali possent animadverterunt, qua 
virtute, qua constantia, qua vi ingenii ad omnia opera essent idonei 
intellexerunt. Tunc primum fortasse in Africa Italos cum summa 
benevolentia, tum maxima reverentia omnes sunt prosecuti. Laudi 
atque honori tandem fuit Italos esse, Italos nominari, cum antea no¬ 
men Italiae quodam risu pronuntiaretur. Fuere qui opifices nostros 
ut illic manerent ibique domicilium collocarent hortarentur, tanta 
fuit operositas, tanta probitas quibus brevi in omnium admirationem 
venerunt». 

Ant. Joseph Laudensis dignus est procul dubio qui non solum 
aedificator sapientissimus habeatur, sed etiam patriae amantissimus. 

Jul. Audi vero quibus verbis de sua profectione a Karibae regio¬ 
ne sit locutus. 

«Cum dies —inquit— advenit quo eram profecturus, volui ea 
loca solus revisere quae mihi et curas gravissimas et maxima gaudia 
comparaverant. Exeunte mense Junio, paulo post tertiam vigiliam 
surrexit, cum jam prima luce albescebat. Pedetemptim e deverso¬ 
rio egressus clivum descendi, ubi pagus erat collocatus. Omnia quie¬ 
ta, omnia tranquilla. E longinquo tenuis fluminis rumor audiebatur, 
olim minacis et violenti, nunc domiti et sequacis. Lento pede sum¬ 
mum aggerem ingressus, in medio constiti ut postremum loca illa 
contemplarer mihi jam cara, ut ea sunt, quae nobis maerores et 
labores pariunt, at denique voluntatibus nostris parent. Frigidus aer 
e montibus leniter spirans vultum mulcebat. In caelo, quod num- 
quam tam caeruleum videram, nubes candidae errabant, quae ma¬ 
gis magisque exorientis solis roseo lumine collustratae rubescebant, 
ita ut lacus ipse rosea planities factus videretur. In silvis fremitus 
strepitusque beluarum, ex imis montium radicibus stridor clangor¬ 
que electricarum machinarum. Oculos circum vertebam neque tanto 
rerum spectaculo poteram satiari. Quae mente jam pridem chartis¬ 
que effigiata provideram, et meis pedibus subjecta videbam. Quid 
mirum si in tanta animi commotione verborum illorum mihi venit 

in mentem, quae in sacris libris leguntur: «Et vidit Deus quod esset 
bonum», quippe qui mihi tunc visus sim scintillula quaedam immen¬ 
si ignis divini? 

Sed horae jam labebantur, jam e turri templi, divae Barbarae 
dicati, aes sacrum pios tinnitus edebat, quibus Christifideles ad pre¬ 
ces et ad sacrum sollemne peragendum in memoriam omnium Kari- 
bae defunctorum invitabantur. Tunc mihi visus sum singulos opifi¬ 
ces singulosque operarios ante oculos videre. Quae superioribus an¬ 
nis mecum una passi operatique erant, cogitatione recensui. Qui vul¬ 
nerati, qui in ipso operis discrimine supremum diem obierant, men¬ 
ti ac paene oculis aderant, eosque ut fratres, ut filios a tanto, ut ita 
dicam, triumpho abesse dolebam, pro quo vitam ipsam devoverant». 

Sed quid plura? His Joseph Laudensis valde commotus, atque la¬ 
crimis vultum respersus, quasi eum puderet se tantae animi commo¬ 
tioni obnoxium ostendere, ut vox ejus ipsa tremeret, deinde pacata, 
ut potuit, voce haec addidit, quae ut ad artem pertinentia nequeo 
ad verbum referre. Satis erit rerum summam meminisse. Opus Kari- 
bae ad finem perductum vim electricam triplicavit quae in ambabus 
Rhodesiis, septemtrionali et australi, edebatur. Quare maximum cepe¬ 
runt incrementum et commercia cum finitimis regionibus et viae 
ferreis axibus constrate, et officinae ad civilem cultum provehen¬ 
dum. 

Ant. Quam velim tantum virum noscere eique tradi! 

Jul. Haud facilis profecto res est. Nam Joseph Laudensis, pauco¬ 
rum hominum vir, in suis negotiis semper est occupatus, ita ut saepe 
nescias ubinam terrarum sit. Sed mihi pergratum fecit, quod promi¬ 
sit se propediem quid in republica Ganensi fecerit, ut aggerem apud 
Akosombum exstrueret, lacumque structilem, maximum ad hunc 
diem hominum opera patefactum, constitueret, domi suae mihi nar¬ 
raturum. Hanc occasionem nactus, veniam ab eo impetrabo ut te 
adducere possim. 

Ant. Quam maximas tibi et ago gratias et habebo. 

Jul. Te ergo telephonio ad tempus advocabo. Sed jam ad multam 
noctem pervenimus. Tempus est nos domum redire. Salve, amice, 
molliter cubes. 

Ant. Et tu, salve. Quae mihi narravisti, ea fortasse in somnis 
revisam. Bene quiesce. 


Prof. Theodorus Ciresola 

Viale Brianza, n. 22 

JANUARIUS EPISCOPUS IN AMPHITHEATRO 

PUTEOLANO * 


Urbs olim stetit in Campania, opima colonis; 

Ejus adhuc oras arquat utrinque mare. 

Nulla fuit prorsus statio tam fida carinis, 

Tam variaque frequens gente strepensque forum x . 
Emporium nusquam ferme felicius exstat: 

Incoluit primum parva Pelasga manus 2 . 

Sprevit iniqua: proin «Dicearchia» nomen adeptast 3 ; 

«Nequitia» at potius nonne deceret eam? 
Christicolas adversus enim saevire tyrannis 
Coepit, ubi primum gliscit adaucta fides. 

Ex puteis urbs est jam pridem nomen adepta: 

Aegra refecit enim tum putealis humus. 

Timotheus ludos circenses inde cruentos 4 , 

Christiadas vexans, edidit ille ferox. 

Per fidei testes spectacula grata in arena 
Praebuit, impastis jecit eosque feris. 

Suspicio sic imminuit ceu mortis imago 
Semper eis, culpae nil scelerisve reis. 

Has leges vulgat nam Praeses in urbe minaces: 

«Est Vulcanus herus, noster et ipse deus! 

«Absit imago statim Christi redimita tropaeo: 

«Stet faber ignivomus, qui paret arma furens!» 
Effera mens hominum! Piceam qui gestat in umbris 
Tartaream que facem, caede avidumque colunt; 


* Res, de qua agitur, etsi fabulosa quodammodo videtur, aliquid tamen 
affert ad veterum Romanorum tempora moresque, maxime apud populos sub¬ 
jectos et in christicolas persequendos, declaranda. 

1. Cicero, de regione, quam Campos Phlegraeos dicunt, scripturus, ejus 
celebritatem ob corruptos mores memorat: ...si quae non nupta mulier do¬ 
mum suam patefecerit...; si hoc Baiarum illa celebritate faciat... (Pro M. Cae¬ 
lio, cap. 49) — Tacitus de «quinquatruum» festis diebus mentionem facit {An¬ 
nales, XIV, 4) — Eorundem locorum mentionem faciunt: Strabo (Fe(0Y0«<fi*d 
1. V); Cicero in Epistulis (Ad Atticum, V, 7). 

2. Pelasga manus — Una ex variis gentibus, quae Graeciam antiquitus in¬ 
coluerunt: hic pro Graecis ipsis vulgo accipiatur. 

3. Dicearchia, et graeco fonte: justitiae imperium, quod per ironiam 
dictum videtur. 

4. Timotheus — Puteolorum urbis praefectus, qui, cum «Januarium ejus- 
que socios a Christiana cultura nullis potuisset revocare tormentis et impe¬ 
rialibus subicere cerimoniis, capite plecti jussit.» (Ex Actis martyrii). 

Paciferi mitisque Dei praecepta perosi, 

Christiadum nomen despiciuntque fidem! 

Altero ei claudo pede multae avidoque ruinae 
Dona cremare focis thurea nemo neget; 

Qui vero, sapiens, humanae gentis amore 
Aestuat huic sit laus nulla decusve Deo! 

Laudibus, immo, deos qui vix ornare recusent, 
Grana leonis eos triticea ora molent. 

Quam felix cibus, ut qui Christi regna recludet, 
Aeternas epulas qui celebrare paret! 

Nec vero caveae tantum spectacula praebent, 

Cum non composite plebs ovat, immo strepit. 

In fidei testes alia haec at leta parantur: 

Membra flagella dolant: quam cruciatus atrox! 
Lignorum super haec strue corpora nuda cremantur, 
Unctaque resina; torret et illa torus, 

Hic hami penetrant et in artus intus adunci, 

Hic laquei, teretes, verbere terga terunt. 

En equus hinc miseros par distrahit inde retrorsus, 
Discerpens caudae membra ligata pilis 5 6 . 

Hic plenum lymphis, hic et pice fervet ahenum; 

Per nares cerebrum cuspis acuta fodit. 

Cum multis aliis Januarius ille tenetur 
Carceris in latebris jam sociique diu; 

Servandae fidei sunt munera cuique tributa: 

Crimen id, haud aliud, labe notavit eos! 

Hospes Parthenopen e litore vectus Eoo, 

Per «Mare» jam «Nostrum», rex venit Armenius: 
Praeses, amicus, ei, magna comitante caterva, 

Obvius incedit... (calliditas an amor? 

Hospitium gratum? Comes laetantur amici?!) 0 

Timotheus ludos instrui in arce jubet; 

Major at iste tamen credatur et ille pusillus: 

Iste decore tumens, clade sed ille miser! 

Hyrcanis tigribus rabidisque leonibus offas 

Nunc dare Christicolas hospiti honore placet. 

Rex, inimicitiae vero non immemor actae, 

Nec decus oblitus, grande quod ante fuit. 


5. Cfr. Ovidius - Tristia, I, 3; 76-7. Mettius Fufetius, jam Romanorum so¬ 
cius, deinceps, in bello contra Veientes, proditor, hujuscemodi poenas dedit. 

6. Rex Armenius - Tiridates: a Romanorum exercitu impetum atque cla¬ 
dem antea passus, deinceps in amicitiam per dolum ascitus, ut regno impro¬ 
vidus expelleretur. Cfr. Tacitus: Annales, XIV, 26: Tiridaten, extrema Arme¬ 
niae intrantem... abire procul ac spem belli amittere (Corbulo) subegit...; 
caedibus et incendiis possessionem Armeniae usurpabat. 

Cum sentit ludos inhonestos forte parari, 

Ut praestans animo corpus itemque movet. 

Non certamen init, non, ut gladiator, arenam 
Retibus aut pedica cominus ipse petit; 

Nullum quaerit enim nomen nec funus inultum; 
Exemplum dare vult, crimen abesse cupit. 

Eminus haud, igitur, jaculis hastisve fefellit 
Se metas habilis collineare manus. 

Praemia parva sed ut si quis vel honesta capessat 
Ipse videre velit, quam jugulare viros; 

Quin etiam fieri funesta per ora leonum 
Christiadum caedes ancipitesve jocos. 

Nemo, putes, videat quam sit mutatus ab illo 
Armenius rex, qui thura Jovique dedit, 

Nil aliisque deis dare qui desivit honorum: 

Fata superna precum flectere fisus ope. 

Cuique suae patriae civi sententia regis 

Haec animos mutat, mox eademque fides; 

Namque profecto Dei jam flatus anhelat in illo: 
Verus et omnipotens imminet ipse Deus. 

Testis enim fidei est Christi novus assecla factus, 
Progeniemque novam martyris ossa dabunt. 

Transfixos gladio vel beluae in ore recentes 
Tritos Christiadas sanguine gignet humus. 

Ut gregis Armeniae dux, nunc iter ante daturus. 
Rex, patriam remeans, turpia cuncta luet. 

Rite salutis enim mox ille Gregorius auctor 7 
Tot veteres maculas terget in amnis aquis. 

Carceris interea tenebris Januarius, insons, 

Usque manet: jam pro rege piamen erit! 

Ista profecto Deus vult, ut rex prodigio adsit. 
Insuper et stupeat numen adesse sibi. 

En ferus ille Nero e Stygiis huc pervenit imis. 
Quem Satanas genuit, caede nihilque satur. 

Caede mori multos indigna, pollice verso, 

Hospes ut ipse fremat, mandat: .arena rubet... 

Circus totus ovans resonat; quin turba coacta 
Per caveam stupet, et gliscit eundo fragor. 

Ast, ubi per mediam est Januarius actus arenam. 
Bucina dat sonitum: tempus agonis init. 

Nec plausus tamen auditur nullusve tumultus, 

Ej us dum sociis sors eademque datur. 


7. Gregorius — Hujus patriarchae, cujus nomen apud antiquam «B. Ja¬ 
nuarii vitam» legitur, nullum historiae monumentum mentionem facit. 



162 


Januarius Marinelli 


Intrepidi simul e gladiis jam caede cruentum 
Ac tetigere solum, procubuere genu; 

Attingunt oculis caelum, quasi pectora solvant: 

Aetheris arcanum lumen eosque ferit. 

Splendidius Circus post clathra tuentibus egit 
Non aliud, cuivis vix memor adsit homo. 

Major nulla fuit cujus vis fama triumphi. 

Mira nec, ut stupeas, huic similisve fuit. 

Fuscina enim rabidas en, ergo, tricuspide durus 
Excutit e foveis miles atroxque tigres; 

Si fodicans alacres inritat itemque leones, 

Christiadum dubitat membra caventne ferae? 

Est ita; nam, stimulis factae rictuque feroces. 

Se, tamen, hae retrahunt, prorsus humique jacent; 
Immo pedes etiam morituros lingere pronas 
Conspiciunt omnes (ut feritate vacant!) 

Jure profecto famem, pro, jure sitimque deesse 
Paene putes! An non egit et ista Deus? 

Haec alias Urbs aut alibi spectacula vidit? 

Victor inermis adest, victus abestque potens. 

Heic, ubi sanguis humum toties foedavit arenae, 
Martyris et eruor os inficiatne feris? 

Incolumes abeunt victuri semper inermes. 

Jam Christi testes. Et nihil obstat eis! 
Christiadum mox Armeniae rex auget ovile: 

Per baptisma fides, lux nova splendet ei. 

Quid spectabilius poteras, o dire tyranne? 

Quid molitus eras, trux et inique Nero? 

Illius fidei, quam vellere niteris, amens, 

Semina nonne seris? Tene fefellit avis? 8 
Grandius ecquid adhuc aliud sperare studebis? 

Ipse ruit Circus; mox ruet imperium. 

Squalida jam tibi, ceu senis, imminet umbra Quirini, 
Qui tua, stulte nepos, ultima fata canet! 

E Christi cruce sed resonat: —Post fata resurgam!— 
Mox amor, haud odium, jam Crucis hospes erit! 


Prof. Januarius Marinelli 
Via Salvator Rosa, 241 
80136 NEAPOLI in Italia 


8. Avis = pro divinatione accipiatur. 



QUID NOS DOCFAT VERGILIUS 
EX DISCIPLINA ST1LISTICA 
-PROPOSITO QUODAM AENUDIS LOCO- 4 


Praemonenda 

Vergilius suis scriptis amplam posteris prodidit hereditatem: 
quam omnes qui ingenium excolere, animum conformare mentem¬ 
que pascere volunt, decursu temporum, studiose adierunt atque scru¬ 
tati sunt. 

Audivimus in hoc consessu —idque libenter— quantum pondus 
in litteris nostrarum nationum constituendis Vergilius habuerit *. At 
nos in memoria rerum et laudum praeteritarum consistere minime 
possumus. Sed expedit ut exquiramus: ea, qua gloriamur Vergilii 
hereditate, sua apud nos virtute adhuc viget? nihilne aliud nobilis¬ 
simus ille poeta romanus nobis tradere potest? Nam scriptor classi¬ 
cus cum sit, mandata habet —ad omnes qui ejus opera diligenter 
legunt— deferenda. 

Consilium igitur mente suscepimus breviter demonstrandi Vergi¬ 
lium ex sua ipsius poetae indole et ingenio, ex suis animi faculta¬ 
tibus, ex suo labore et opere artificioso, ex permotione quam ipse 


* In Congressu Bucurestiis habito —die 31 m. augusti a. 1970, tempore 
postmeridiano— Josephus M." Mir C. M. F. hanc dissertationem coram adstan- 
tibus recitavit, quam ad Vergilii opus penitus intellegendum ac suavius gus¬ 
tandum magnum pondus habere censemus. In Actis Congressus, recens editis, 
pp. 223-233 refertur; sed cum haud pauci lectores ad manus hoc volumen 
fortasse non habent, commentationem libenter hic vulgamus. 

1. Aegre tuli quod nullus e nostris civibus referret quantum pondus et 
auctoritatem habuerit Vergilius in litteris hispanicis. — Multa tamen de Ver¬ 
gilio apud nos edita sunt; duo tantum memorabo scriptores qui in interpretando 
Poetae romano superioribus annis maximum collocarunt studium: V. E. Her- 
ndndez Vista, qui —praeter alia scripta— librum vulgavit Figuras y situacio- 
nes de la Eneida 2 , Madrid 1964, et Xaverius de Echave-Sustaeta, qui nonnulla 
composuit opera de Vergilio, in quibus Virgilio, Barcelona [Labor] 1947, Vir- 
gilio — Eneida libro II, Madrid [CSIC] 1962, Virgilio y nosotros — EI libro 
de Troya, Barcelona [Cefiso] 1964: in quo sub indice Virgilio en Espafia 
(pp. 107-167) quandam quasi summam et historiam profert de vi qua Vergilius 
in litteris hispanicis praesens est. 

est expertus et nobiscum communicat, multa adhuc habere monita 
quae ex disciplina stilistica —id est ex intima scriptorum Poetae 
investigatione— enasci videntur ac prodire. 


Quae virtutes in scriptis Vergilii insint 

Vergilii carmina si interiore cogitatione expendimus, haec nobis 
in eis consideranda occurrent: quorum alia ad poetae indolem et 
affectionem pertinent —ut sunt animi afflatus, rei perspicientia seu 
visio, animi permotio, phantasia 2 et subsidia litteraria quae prae¬ 
bet—; alia ad argumentum evolvendum: in eoque vocabula singula 
et cum aliis conjuncta existimanda sunt —his enim adjumentis 
poeta mentem suam aperit sensaque expromit—. Ex vocabulis autem 
conjunctis sententiae fiunt et versus, in quibus plurima subtili inqui¬ 
sitione enodanda sunt. 

Quae si essent penitus agenda, in longiorem nos inducerent dispu¬ 
tationem; pauca igitur tantum tangemus: quibus memoratas virtu¬ 
tes Vergilii summatim explicabimus et, proposito brevissimo Aenei¬ 
dis loco, quae obscuritate fortasse obtegebantur, illustriora fient no- 
bisque emolumento ac documento erunt. 

Ea autem quae ad explicandam mentem et verba Poetae affe¬ 
runtur, exempla tantum sunt, quae ad alias narrationes et locos prae¬ 
cipuos Aeneidis et aliorum carminum aptari possunt: iisque confir¬ 
mabitur fore ut Vergilius apud nos adhuc vita vigeat si ejus opera 
nostra indagatione et acri intuitu perscrutemur 3 . 


2. Ut recte admonet L. Luciano (Vocabolario italiano-latino, Bologna [Pa- 

tron] 1962, s.v. fantasia) Romani, quam nos dicimus phantasiam, «ingenium, 
cogitationem, inventionem...» appellarunt, cum illam animi facultatem vix ab 
iis generalioribus virtutibus distinguerent. Cum autem aliae quae proponuntur 
voces (cfr. Krebs-Schmalz, Antibarbarus der lateinischen Sprache, Basel 1962, 
vol II, s.v.; G. B. Gandino, Lo stile latino, Torino [Paravia] 1962, p. 3, n. 10; 
Card. A. Bacci, Lexicon 4 , Romae [Studium] 1963, s.v.; Luciano, op. mem.; 

O. Badellino, Dizionario italiano-latino, Torino [Rosenberg], 1965) id quod in 
mente habemus obscurius significent, vocem graecam adhibendam censui: 
quae et clarior est et in philosophia, ut technica, usurpanda. 

3. Quae infra evolvimus cogitata —cum virtutes stili Vergilii laudamus 

et investigamus— a praeclaris doctis viris nostrae aetatis vel contrahendo 
vel aptando interdum sumimus; scriptorum autem nomina praecipua sunt: 

Amado Alonso, Materia y forma en poesia s , Madrid [Gredos] 1965, 

DAmaso Alonso, Poesta espahola 5 , Madrid [Gredos] 1966, 

R. Wellek - A. Warjren, Teoria literaria 4 , Madrid [Gredos] 1969, 

W. F. J. Knight, Virgilio romano, Milano fLonganesil 1949, 

G. Funaioli, Studi di letteratura antica, vol. II, t. I, Bologna [Zani- 

chelli] 1958, 

J. Marouzeau, Traite de stylistique latine 4 , Paris [Les Belles L.] 1962, 

Id., Uordre des mots en latin —vol. compI6mentaire—, Paris 1953. 

1. Primum quod in mentem occurrit, dum Vergilium legimus, 
est ejus animi afflatus: quo scriptores, in primis poetae, imbuuntur 
cum opera sua pangunt; eoque sublato afflatu opera litteraria nulla¬ 
tenus esse possunt. Etenim Vergilius efficaci movebatur stimulo ad 
opus exsequendum, quodam quasi furore inflammabatur ut scribe¬ 
ret, intima afficiebatur intentione ad pulchritudinis gaudium conqui¬ 
rendum. 

2. Una cum «animi afflatu» oculis mentique Vergilii tota res 
subiciebatur: quam in universum perspiciebat. Haec autem genera¬ 
lis rei perspicientia seu visio deinceps per singulas operis partes con¬ 
figuranda erat; a principio tamen perampla erat universae rei visio: 
qua omnes virtutes seu facultates animi —memoria, intellectus, vo¬ 
luntas, animi affectus— permovebantur. 

3. Illa autem visione Poeta singulariter afficiebatur, ita ut ipse 
—et carmina quae pangebat— vehementi animi motione intingeren¬ 
tur: quo et res, de quibus agebat, non ut in natura exstabant sed 
sublimiore quadam ratione —prorsus sua, eoque momento percepta 
animo— conspiciebat. 

4. Vergilius argumentum sumit evolvendum —carmen bucoli¬ 
cum, georgicum, librum aut locum Aeneidis—. Res vera aut ficta: 
quae tamen certo exstat in mente Poetae, qua et permovetur. 

Ut autem quae sequuntur clariora mentibus nostris appa¬ 
reant, locum ex Aeneide sumimus brevissimum, in quo ta¬ 
men rei narratae sensus contineatur plenus. Qui locus prima 
embolii seu episodii 4 Laocoontis pars erit (Aen., 2,40-56): ad 
quem orationem nostram saepe convertemus. 

4. Vox episodion - episodium proprie seriem scenarum significat, in tra¬ 
goedia graeca, quibus inter stasimos drama contexebatur, atque actibus nostri 
dramatis respondet (cfr. Ae. Springhetti, Lexicon linguisticae et philologiae 
[P. U. Gregoriana] Romae 1962; Bacci, Lexicon*, s.v. aneddoto - episodio). •— 
Cum autem vulgatam nostram vocem episodio latine reddere volunt scripto¬ 
res, ut plurimum ad circuitiones se convertunt (cfr. Luciaxo, Vocabulario ital- 
lat.; Badellino, Dizionario italiano-latino; Mariano, Nuovo dizionario ital.-lat . 17 , 
Milano [Alighieri] 1963; Menge-Guetpiling, Deutsch-Lateinisch 7 , Berlin 1962). 
Admittunt tamen embolium: «pars fabulae, cum aliquid eidem interponitur» 
(cfr. Forcellini, Lexicon; et Bacci): quod et Cicero per translationem adhi¬ 
buisse dicitur. — Neque tamen apparet cur, si vocem graecam embolium in¬ 
ducimus et admittimus —quam et nos probamus—, aliam episodion reici- 
amus, cum utraque graeca sit et parum in significando differant. Praeterea 
episodion - episodium per translationem nos dicere possumus latine: quia 
circuitiones id quod volumus parum definite exprimunt et alias res signifi¬ 
care possunt, et quia est vox clarior et quasi technica habenda et usurpan¬ 
da. — Ceterum, praeclarus scriptor J. B. Pighi, qui integra et urbana utitur 
latinitate, hac voce saepe usus est (cfr. De libro Aeneidos VI quae est cata¬ 
basis Aeneae, Romae [P. A. S.] 1967, p. 69). 

5. Ergo —ut in mediam rem penetremus— Vergilius conscius 
est Laocoontis narrationem esse suam: non tantum quia ea penitus 
permovetur, sed etiam quia suam prorsus facit nova exponendi ra¬ 
tione novisque rerum adjunctis. Ipse enim —animi afflatu impulsus, 
totius rei visione ductus, magnaque affectus commotione— aptiora 
praevidet subsidia litteraria ad rem cum venustate et delectatione 
exprimendam; quae autem sumit —e thesauro memoriae repetens 
aut nova fingens— in absolutam partium convenientiam et in artam 
totius rei unitatem digerit, alia omittens quae ab antiquis scripto¬ 
ribus memorantur. Ideo specimen, quod mente concepit, versibus 
mandat ac Laocoontem principem et pugnatorem, Neptuni sacerdo¬ 
tem sorte electum, extra muros urbis eoque communis laetitiae mo¬ 
mento in medios cives inducit, cum Trojani hostes fugisse falso cre¬ 
dunt. Laocoon autem, dum ab arce descendit, infestum in equo videt 
hostem qui in urbem sagaciter penetrare studet; ardet furore, in¬ 
flammatur ira, atque concitata oratione cives brevissimis insectatio¬ 
nibus coarguit ac ferit; neque se ipse continere potest: hastam ma¬ 
nibus sumit totisque viribus in ferum equum proicit. Laocoon, nunc, 
in medio stans tumulo —dum hastam contorquet et proicit eamque 
in ventre monstri infixam perspicit— quasi symbolum aequi sani- 
que judicii exstat: nam in eo «melior sententia menti» (v. 35) fulget; 
cives vero furore vexantur et mentis caecitate obscurantur. 

6. Phantasia —quam veteres «cogitationem» saepe dixerunt— 
vera est poetae ministra et socia, quae et plurima subministrat 
adjumenta litteraria: in quibus praesertim sunt imagines, verborum 
translationes, adjectiva-epitheta —quae tamen generaliore hic sumi¬ 
mus sensu—. 

a) Imagines : Ingens illa hasta validis Laocoontis viribus contor¬ 
ta, per aera, en vibrat ac micat vehementique ictu in latus equi in¬ 
figitur, stat, tremitque; uterus resonat ingentique armorum strepi¬ 
tu 'gemit'; tunc vero 

insonuere cavae gemitumque dedere cavernae (v. 53); 

qui versus alia nequit exprimi forma quin tota ejus venustas, suavi¬ 
tas, concinnitas plane evanescat. — Animum adverte aliam insequi 
imaginem qua cavernae et gemitus vita ornantur; nam 'gemitus' pro¬ 
prie ab hominibus editur, et poeta non dicit 'gemitus in cavernis 
personuit ', sed gemitum( que) ' dedere ' cavernae : cavernae igitur non 
recipiunt sed 'dant, efficiunt' strepitum; isque non 'strepitus' dicitur 
sed gemitus: gemere autem hominum aut animalium proprium est. 

Neque illa praetereunda est imago qua prima Laocoontis episodii 

pars clauditur. Trojam —peregre et absens— prospicit Aeneas: Tro¬ 
jam illam —in qua defendenda tot adierat proelia, infortunia, 
casus—; Trojam —quae alta et excelsa erigitur altaque semper in 
mente herois fuerat estque adhuc: cujus memoria et desiderio Ae¬ 
neae animus deficit et vexatur—: Trojaque nunc staret!... —Hac 
autem patriae recordatione venerabile suscitatur Priami nomen, qui 
alta sedens in arce imbellibus quidem suis armis, sed animis armis¬ 
que civium ac filiorum strenue patriam emorientem defendit. Rex, 
domus regia, res carae quae in ea custodiuntur, eversa et exstincta 
tandem sunt: suavis tantum in corde restat memoria: Priamique 
arx alta maneres!... 

In primo autem versus hemistichio, Troja, quasi ante oculos po¬ 
sita, memoratur ac quodam modo praesens fit; in altero poeta, hy- 
potyposi usus, arcem Priami alloqui videtur. 

b) Verborum translationes et adjectiva-epitheta non tantum 
ad exornandam orationem magnopere pertinent, sed iis —adjectivis 
praesertim in versu affabre collocatis— poetae sensa produntur et 
animi nostri moventur. Translationis autem exempla sunt ardens 
(v. 41), laeva (v. 54), ligno (v. 45), machina (v. 46), ferro (v. 55)...; 
epitheta vero haud pauca, de quibus infra agemus cum eorum in¬ 
versionem et disjunctionem —quam veteres hyperbaton dixerunt— 
in versu exponemus. 

c) Phantasia animi impetum concitat in Laocoontis oratione: 
acris, qua Vergilius ornatur, mens nunc alia exquisita praebet sub¬ 
sidia; vehementi animi incitatione movetur omnesque intime conci¬ 
tare cupit. — Sic orationem contexes: descendit primus Laocoon, 
ante omnes, sed equum procul contemplatus, in via consistit seque 
ad cives convertit, et ira ardens improviso fit orator; ejus oratio 
brevissima est, sed omnibus constat orationis rhetoricae partibus: 
qua, nisi cives obcaecati essent, eos in lucem veritatis et in hostis 
agnitionem perduxisset. Exordium versu 42 continetur: in quo de 
insania, qua cives oppressi peribunt, monet, eorumque summam mi¬ 
seriam luget (« miseri... cives»); quadam quasi narratione —quae hu¬ 
cusque hostes peregerunt— versu 43 comprehendit: hostes —qui tot 
annos nos obsederunt, qui in nos tantum concitarunt odium— hos, 
Trojani, fugisse creditis? 

Inflammata deinde argumenta, ut sagittae, ex ejus ore prodeunt: 

1- aut ulla putatis j dona carere dolis Danaum (v. 43-44); 

2. sic notus Ulixes? (v. 44) —maximus est enim machinator et 
auctor fraudum—; 

3. aut hoc inclusi ligno occultantur Achivi (v. 45); 

4. aut haec in nostros fabricata est machina muros (v. 46), 

— inspectura domos venturaque desuper urbi — (v. 47); 

5. aut aliquis latet error (v. 48). 

Argumenta, quae acres sunt etiam in cives insectationes, hac pe¬ 
roratione concluduntur: equo ne credite, Teucri (v. 48); atque ulti¬ 
mum datur Graecorum perfidiae et impietatis documentum: quod, 
cum sit usu rerum manifestissimum, extremo constat loco: nam ex 
eo tota pendet Trojae sors: «timeo Danaos (Graecos) etiam cum 
dona seu vota dis perferunt»: omnium enim sunt impiissimi. 

Liquido apparet in hac oratione Vergilium ea elegisse argumenta 
quae animum Laocoontis maxime tangebant; ejus oratio est externa 
significatio et index altioris ratiocinii et animi penitus commoti: 
quae et oratione membratim divisa peracute expromuntur. 

7. Notiones, quas Vergilius mente concepit, cum componuntur 
aptisque instruuntur verbis et metris, versus constituunt: vocabula 
autem quibus sententiae fiunt et versus, artis materia sunt, prorsus 
necessaria, quam poeta perpetuo expolire curat. 

Vocabulum non est merus vocis sonus: ex natura sua natum ap- 
tumque est ad aliquid significandum: id autem quod verbo exprimi¬ 
tur signans, significans dicitur, et proprius, ad mentem Damasi Alon- 
so, est quicquid in oratione —in versu— tenuiter aut magnopere 
valet seu vim habet ad rem significatam exprimendam; id vero quo 
aliquid in mentem instillatur vel quodam modo insinuatur ex no¬ 
tionum nexu et conexione, res significata appellatur 5 . Vis autem 


5. De his notionibus cfr. F. de Saussure, Curso de lingiiistica generat 3 , 
Buenos Aires [Losada] 1959, p. 129; Ch. Bally, EI lenguaje y la vida 3 , Buenos 
Aires [Losada] 1957, p. 131; Amado Alonso, Materia y forma en poesia 3 , p. 79- 
82; D. Alonso, Poesia espafiola 5 , pp. 19-33,403406; Ae. Springhetti, Lexicon, s.v.; 
LAzaro Carreter, Diccionario de terminos filologicos 3 , Madrid [Gredos] 1968, 
s.v. signo, significacion, significado, significante. 

Quaestio —qua sensus significantis et rei significatae definitur et nexus qui 
inter utrumque elementum intercedit— maximi momenti est cum ex ea prae¬ 
cipua ratio pendeat qua disciplina stilistica constituatur. — Ut ex iis, quae 
supra in explicandis Vergilii versibus exponuntur, patet, vocabulum significans 
multas secum habere potest proprietates physicas —ut sunt tonus, soni 
qualitas ( timbro - timbre), quantitas, intensio, significantia ( espressivita - ex- 
presividad)... — quae in oratione, et praecipue in versu, augentur et eminent 
ex syllabarum aut consonantium et vocalium iteratione, ex collocatione, 
aliisque. Hae autem proprietates —vel in se tantum— considerari possunt et 
expendi, quatenus sunt partes totius significantis, quod his physicis qualita¬ 
tibus perficitur; additis autem aliis subsidiis stilisticis poeta in splendentem 

insinuationis seu rei significatae cum animi motione et cum rei vi¬ 
sione omnino conectitur. 

Multi sunt qui justum modum et perfectam illam inter signifi¬ 
cans et rem significatam aequalitatem seu rectius «aequilibrium» 
abrumpunt; Vergilius, suae orationis gravitate ductus, harum par¬ 
tium pondus sustinet ac prudenter librat aequilibritatem. 

Poeta amplius videt, et alia signat quam ipsa verba —id est signi¬ 
ficans — exprimunt; vocabulum est materies qua opus litterarium 
fabricatur. Ex quo haec pendent et inter se conectuntur: Vergilius 
rerum notiones —quas foris patefacit—, ordinem cogitationum 
—quas ex syntaxi apte disponit—, intima animi sensa —quae verbo¬ 
rum contextu et ordine exprimit—, omnium sonorum moderationem 
ac prudentem distributionem, et quae propius ad versus accedunt 
—ut sunt rhythmus, caesura, ictus, allitterationes, concinnitas...—: 
haec et alia, quae in vocabulis insunt aut cum his penitus conjun- 


verborum et universae sententiae significatum saepe nos inducit. — Quod doctri¬ 
na sua perample docuit J. Marouzeau ( Traite de stylistique latine 4 , —in 1.* 
et 2.* libri parte— pp. 1-196), et scitissimis commentariis perfecerunt Damasus 
et Amatus Alonso —quorum opera supra memorata sunt—, iisque addantur 
L. Rubio, La lengua y el estilo de Virgilio, Actas dei III Congreso espanol de 
estudios clas., t. I, Madrid ICSIC] 1968; W. F. J. Knight, Virgilio romano, 
pp. 351-365; B. Olivi^re, La musique d’un passage de Virgile: En. 2,250-267 
[Etudes classiques, 18 (1950) 196-208J; D. Gonzalo Maeso, La onomatopeya o 
armonia imitativa en Virgilio, Actas dei II Congreso esp. de estudios clas., 
t. II, pp. 334-341. — Ex quibus colligitur nos opinioni cl. viri V. E. Heman- 
dez Vista, in re proposita, non suffragari; ejus autem sententia exponitur in 
libro Figuras y situaciones de la Eneida et in aliis scriptis in commentariis 
Estudios Clasicos editis: 10(1966) 319-339, 12(1968) 497-514, Actas dei III Congre¬ 
so esp. de est. clas., t. II, pp. 342-349. Cujus sententia de stilistica aliquatenus 
in trutina examinatur a cimo. v. Fco. Rodriguez Adrados, Lingiiistica estruc- 
tural, t. 2, Madrid [Gredos] 1969, pp. 631-632. — Ceterum verba cimi. v. Knight 
in quaestione enodanda perspicua admodum et cumulata nobis videntur: 
«Non e difficile supporre che nella mente dei poeti e dei lettori familiari 
con la poesia, i significati siano collegati ai suoni e ai ritmi e, quando non 
mancano le circonstanze volute, i significati esotericamente portati ne emerga- 
no. II suono rappresenta il significato, come la moneta il valore, che puo rap- 
presentare a sua volta cose diversissime; ma 1’oggetto desiderato si puo anche 
comprare, come anche il significato voluto emerge dal suono quando vi con- 
tribuiscono gli opportuni richiami... Il suono... e un passo nella direzione 
voluta per raggiungeme 1’espressione. fi, ad ogni modo, gradevole in se; in- 
fatti, in Virgilio, tutto il complesso di ritmi, suoni, pensieri e sentimenti e 
quasi sempre perfettamente armonioso, ciascuna parte cooperando alia forma- 
zione di questo insieme, tanto che e difficile credere non sia il risultato 
della loro unione» ( Virgilio romano, pp. 354-355). — Quae tamen ut penitus 
pleniusque percipiantur, Damasum Alonso (cfr. Poesia espanola) aequo animo 
legere oportet. 

guntur, callide digerit eaque adhibet non velut partes totius juxta 
positas, sed ut rem unam integramque efficiunt: id est poema aut 
locum singularem quem in mente habebat. 

Vergilii verba nobis formam praebent aequilibritatis perfectam: 
cum in singulis partibus —quae aut verba sunt aut verbis significan¬ 
tur— comprehenduntur non tantum materies seu voces, sed et res 
significata —in qua species et forma operis litterarii constant—. 
Nam scriptorum classicorum forma in eo consistit ut omnes partes, 
quae aliqua perfectione intinguntur, universam compleant rem per¬ 
fectam: nulla enim ex singulis minimisque perfectionibus in opere 
litterario neglegitur aut evanescit. 

8. Ergo Vergilii labor in vocabulis contexendis vel maxime 
constat: ut enim gemmarius smaragdum perpoliat et quadret, gem¬ 
mam in manibus primum habeat oportet quo illam artificiose fabri¬ 
cetur, ita prima materies et vis in verbis inest, quae poeta mente 
concepit et foris prolatis vocibus exprimit. Quare singula ac definita 
seligit vocabula in sententias et versus inducenda. 

Hinc —ut aliquas memoremus notas et virtutes quibus vocabula 
in versu ornantur— a) Vergilius voces adhibet quibus syllabae pro¬ 
ductae insunt, iisque rei pondus et gravitatem designat: 

w __ 

aut hoc inclu si F lig no occat tantar A chivi (v. 45); 

ergo ex versu spondeorum pleno significatur equum pondere armo¬ 
rum et militum magnopere gravari. 

b) Aut vocabula usurpat quibus, ex consonantium repetitione 
aut ex eorum complexu, in rem signandam subtilius inducimur: 

//_ , /__ 

Laocoon ardens summa decurrit ab arce (v. 41); 

in quo versu iteratur consonans gutturalis c: -co-, -cu-, -ce, et r: ar-, 
-urr-, ar-; est praeterea consonantium complexus: «a rd q ns s u mm 
a decu rr it ab a rc e», et allitteratio: ar- ar-. His autem subsidiis 
—una cum spondeorum copia— Poeta celeritatem Laocoontis ab 
arce descendentis cum re ponderis et gravitatis plena conjungit et 
opponit. 

c) Aut vocibus utitur in quibus vocalium et consonantium con- 

junctione soni amplificari videntur et intimus numerus et modulatio 
in versu enasci: 

_ v x/ c/ A— jj U U ! _ t/ U — — 

insonuere cavae 7 gemi tumque dedere cavernae (v. 55); 

ubi consonantes nasales n et m vocalibus i u e conexae [in-, mm-, 
mi-, -«m, -n«e] sonum reddunt obscurum strepitus seu gemitus re¬ 
percussi; quibus altior tribuitur vis ex gutturalium ( ca -, ge-, -que, 
-ca) et dentalium {-tum, dede-) copia, ex figura etymologica: « cav¬ 
ae cav- ernae» —in quibus inest etiam quaedam assonatio (-ae -ae) —, 
ex consonantia in verbis «insonu ere ded ere», ex iteratione litte¬ 
rae e —in quam omnes voces etiam desinunt—. Ut autem sonitus 
seu 'gemitus' ille distinctius configuretur et vox suo repercussa sono 
diutius amplificetur, versus metro dactylico plene deducitur. —Ani¬ 
madverte nunc qua suavitate —ut taenia sinuosa et fluctuans— in 
versu vocales defluant: 


v j_ 
i o u i e 


a 


- // £ 

uBi e i u ue 


e e e 


a ue al. 


•. 


• - 


d) Syllabis brevibus levitas, tenuitas, celeritas rei signantur: ut 
in versu superiore insonuere...: in quo, cum sit dactylicus, syllabae 
breves abundant; conferatur etiam versus 52: 


i* u 


t* t* 


... Stetit illa tre mens ute roque re cusso. 


e) Harmonia 'imitativa' Poeta voces ita disponit ut ex vocalium 
et consonantium unione aut iteratione rei aspectum et sonum imi¬ 
tari videatur: 

contorsit. Stetit illa tremens uteroque recusso (v. 52): 

duae res simul conspiciuntur et uno momento, visu et auditu, 
factae percipiuntur: hasta aera findit: contorsit (hastam); in ventre 
equi infigitur: stetit illa; ejus fremitus —dum ibi stat— auditur: 
utero{ que) recusso. Ut autem res ipsae quodam modo videantur et 
audiantur, consonantes iterantur: t t, t t t, t, t, r, r, r, r, s, 
s, s, ss, c, c, ll; praeterea consonantes arto complexu junguntur: 
nt, rs, t st, ll, tr, ns, ss; et in extremis verbis soni obscuri —qui 

111 

in vocalibus e e, u e o e, e u o insunt— perpetuo referuntur: 

iisque omnibus adjumentis vox repercussa miro modo conformari 
videtur atque sollertissime praeparatur ut, adhibita concatenatione 
tenui, in sequentem versum (vide supra, c), numerossime ad au¬ 
res cadat. 

9. Tandem, verbis apte dispositis ex arte metrica efficitur ver¬ 
sus : in quo praecipua tantum consideremus: 

Maxima vis sententiarum Vergilii in composita hexametri struen¬ 
di forma ponenda est; quare: a) Vergilius, mira arte ductus, ita 
hexametrum componit ut perfectum assequatur numerum, atque 
aequalem versus tenorem seu cursum —quem superiores poetae ma¬ 
xime excoluerunt— vitat et in ampliorem ambitum perducit. — Ita 
in episodio Laocoontis sententiae non uno tantum versu continen¬ 
tur, nisi res adsit conspicua et notanda (v. 49) aut in versibus ut 
sit variatio (v. 53) vel quaedam remissio (v. 56). 

b) Vergilius periodum —quae intime cum versu conectitur— 
ita struit ut continenti tenore seu cursu fluat atque additis aliis 
sententiis evolvatur —potius conexione aut juxta positione ,usus 
quam sententiarum subordinatione—. Quae in Laocoontis oratione 
liquido patent; conferantur breves sententiae et in primis quae par¬ 
ticulis aut... aut... continentur. 

c) In componendo autem versu et periodo variationem curat et 
mobilitatem; 

d) «versum aureum» moderate adhibet: 



e) accentus convenientia cum ictu (seu arsi) praesertim in 4. a 
pede —id est homodina — certis tantum de causis utitur: 

fabricata est machina muros (v. 45) 

1 

ingentem viribus hastam (v. 50). 

f) Concatenationem abruptam aliquando inducit —quae est vo¬ 
cis translatio in primam proximi versus sedem: eaque vox a supe¬ 
rioris versus sententia pendet: «uteroque recusso / contorsit —. Stetit 
illa tremens» (v. 52): qua collocatione actio verbi ( contorsit ) conspi¬ 
cua admodum redditur, atque pugna illa —repugnantiam dico—, 
quae inter primum et alterum verbum ( contorsit — stetit ) totiusque 
versus sensum intercedit, magnopere eminet. In hoc autem versu 
concatenatio est abrupta in sequenti vero (v. 53) tenuis seu levis 
est: «uteroque recusso / insonuere cavae»... 

g) Singulari utitur concinnitate —quam bimembrem vel bipar¬ 
titam appellemus— in qua sensus plenus inest in unoquoque hemis¬ 
tichio: 

aut aliquis latet error // equo ne credite, Teucri (v. 48); 

Trojaque nunc staret U Priamique arx alta maneres (v. 56); 

inspectura domos // venturaque desuper urbi (v. 47). 

h) Vocum inversionem et disjunctionem perscienter tractat: 
iisque praestantiam aut subtilitatem vocabulis tribuit aut concinni¬ 
tatem, et numerum in versu exquirit. Ex inversione autem vocabula, 
quae ex syntaxi alteram tenerent sedem, priore loco collocantur; ex 
disjunctione vero adjectiva, in primis, a suo substantivo, interjecta 
aliqua voce, separantur. 

Quas orationis latinae qualitates si definitius explicemus et episo- 
dio Laocoontis aptemus, haec animadvertimus: 

1) praestant voces et praesertim adjectiva cum initio versus in¬ 
vertuntur aut separantur: 

« Primus . Laocoon» (v. 40-41); 


6. Nunc in explicanda concatenatione immorari non possumus; speramus 
fore ut alias de re agamus. Valde tamen id expediret cum scriptores neque 
de nomine neque de re conveniant; quae securius teneas, apud Damasum 
Alonso ( Poesta espahola 5 , pp. 65, 68 n. 8, 69 n. 8), F. Lazaro Carreter ( Diccio- 
nario de terminos filologicos, s. v.), R. De Balbin ( Sistema de ritmica caste¬ 
llana 2 , Madrid, Gredos, 1968, pp. 202-218: el encabalgamiento ) invenies. Hanc 
tamen definitionem tibi proponimus: Concatenatio est illud subsidium stilis- 
ticum quo sensus unius versus in initium sequentis protrahitur ibique con¬ 
sistit (c. abrupta), aut quo sensus unius versus in alterum consequentem pro¬ 
ducitur et in eum quasi equitare videtur: quo utriusque rigiditas temperatur 
(c. tenuis ). Quod si intimam concatenationis naturam inspicias, concatenatio 
erit versuum conformatio qua syntactica verborum colligatio abrumpitur: 
nam voces quae una continentur sententia excedunt unitatem versus, et ideo 
inter moram seu pausam metricam et syntacticam oritur discrepantia. 

2) cum sejunguntur et sunt in caesura: 


«miseri 

// . 

. cives» 

(v. 

42), 

«validis 

// . 

. viribus» 

(v. 

50), 

«curvam 

/ J 

. alvum» 

(V. 

51), 

« cavae 

// . 

. cavernae» 

(V. 

53); 


3) ex singulari vocis vi et loco; 

... «Priamique arx alta maneres» (v. 56). 


Ratio autem inversionis in eo collocanda est quod voces quae ex 
syntaxis praeceptis conjungi solent et alteram vocem consequi pri¬ 
mam, ordine invertuntur; praestantia vocis (« Primus... Laocoon») ex 
rei novitate et admiratione, qua afficimur, enascitur. 

Ex disjunctione prior vox quae separatur et praecedit in mente 
retinenda est donec altera subsequatur; animus autem in priorem vo¬ 
cem intenditur; quae tamen cum sit qualitas in universum, cum 
substantivo concordare debet —quod vehementer exspectamus—: et 
animi attentio in illud (substantivum) magnopere convertitur: ca¬ 
vae... cavernae; at illa cavitatis qualitas, quae prima apparet, ani¬ 
mum concitat, cum verbi actio non a rei qualitate (ab adjectivo ) per¬ 
agatur sed a subjecto cui qualitas inest; ideo admiratione afficimur 
et subjectum —id est substantivum cavernae — vehementer exspec¬ 
tamus. 

i) Animum in primis in illum singularissimum contextum adver¬ 
te quo bina adjectiva cum binis substantivis sinuoso quodam tractu 
colligantur: eaque fluitante colligatione «versus aureus» saepe com¬ 
ponitur: 

muros (v. 46): 


in quibus duplici separatione et colligatione orationis tenor bis in- 
frangi quodam modo et abrumpi videtur: 



hoc autem contorto ac sinuoso orationis tenore —insequentibus 
versibus bis repetito— Laocoon, orator, reconditas hostium machina¬ 
tiones —dum digito «lignum» - «machinam» monstrat— implicata 
quoque sua dicendi ratione aperire quodam modo videtur. — Argu¬ 
menta autem sua et animi perspicientiam versu 47 cumulatissima 
verborum significantia confirmat: nam consonantia {-tura - -tura) 
et congruentia ictus cum accentu atque extrema syllabae -ur 
iteratione ( \urbi ) —qua et priores syllabae novo mallei ictu reper- 
cuti videntur—, una cum litterae u subobscuro sono, quid taetrum 
Trojae obventurum significatur (cfr. locum similem ad trutinam 
examinatum a D. Alonso, Poesia espanola 5 , p. 329). 

Alia haud parvi ponderis sunt in versu Vergiliano, quae una voce 
—id est ejus dicendi genere seu stilo — comprehenduntur. — Quae 
tamen diximus, ad rem nostram declarandam satis admodum sunt. 


Conclusio. 

Vergilius igitur cum carmen nobis tradit —bucolicum, georgicum, 
epicum aut eorum narrationes et episodia— una cum verbis ejus 

mentem, animi affectionem, virtutes ac laborem phantasiae, versum 
et quae eum ornant, nobis committit; iisque omnibus —sua ipsius 
cogitata in nos effundens— alte agit. 

Itaque conandum est nobis ut quae Vergilius mente affabre ela¬ 
boravit ac versibus mandavit, plene capiamus: quid in cogitatis, quid 
in verbis —ex syntaxi, ex stilistica, ex versu— significanter positis, 
quid in motibus animi exprimendis nobis significare voluerit. Ad illud 
momentum accedere quodam modo debemus quo Poeta opus suum 
confecit: ut non tantum ejus mentem interpretemur et verba plane 
enodemus, sed ut illam quoque delectationem, qua ille perfusus est, 
experiamur. Nam, ut quis symphoniis Beethoven delectetur, musi¬ 
cam in libro expressam legat oportet et organum simul scite pulset, 
sic et verba legamus Vergilii, sed animum simul disponamus quo 
venustas, quam ille in versibus componendis percepit, in nos defluat. 
Scintillas illas —versus dico— prudenter agitemus in easque insuf¬ 
flemus ut recondita et quasi emortua vita, opera nostra et Vergilii 
virtute, iterum reviviscat: quo et suavissimus Poeta, dum ejus car¬ 
mina legimus, praesens apud nos adhuc fiet. 


Josephus M. a Mir, C. M. F. 

In Instituto Pontificio Altioris Latinitatis Professor 
Via Sacro Cuore di Maria, 5, 00197, ROMA. 



DESCENSUS AD IN E EROS* 


Hospitii tenuit miserum me lectulus olim: 
aeger eram, noctu cruciabant algor et tussis 
me male, coxendix quoque perdoluit, medicus quam 
transfixit modo acu nuper latices validos ut 
funderet in corpus delentes sontica viri. 

Et febricosus tunc neque dormivi neque prorsus 
experrectus eram, jacui sed semisoporus. 

Ultimus anni mensis erat, tristis madidusque. 
Nondum tarda dies hebetarat sidera noctis. 

Ecce, inopinanter, ceu sudo fulgura caelo, 
vir stetit ad lectos, indutus veste subalba. 

Nasus et ora rubent vino nimio repetito, 
et spirans redolet tetri nidore tabaci. 

Parce novacula cui fuit usui. Mutit: avete. 

Ast ego surrexi, cito me imposuit manuali 
carrucae, lodix arcebat frigora mollis. 

Ei mihi, quo rapior? sudor gelidus rigat ora. 

Lente tum tacitas creperas transivimus aulas 
desertas, sed fuit descensus pegmate velox. 
Obstupui: num tempus adest, jam itur ad ima? 

Et tremula superos nequiquam voce precabar. 

Heu! patet oecus opacus: candor noctivagae sic 
pallidulus lunae urbes ruraque lustrat ubique. 
Summis postibus hic fuit littera scripta vetusta. 
Quamvis prae tenebris non hanc discernere quivi, 
stridens dentibus intrans omnem deposui spem. 

Sic Florentini cecinerunt carmina vatis. 

Cum lacrimisque preces non dignas ilicet edo, 
inter oves ut sint loca, ne cremer igne perenni. 
Regna gemens flens ingredior nunc horrida Ditis. 
Vestibulo sedere viri queis tempora cana 
resplendent senio, nullus rubor inficit ora. 

Cumque labris barbam macularat candidus humor. 
Hic dormit leviter, vel mussitat, oscitat ille. 

Et prolixa humero dependent pallia trita 
turpia sarturis male varis artubus haerent. 
Amissisque suis globulis stant stamina rupta. 
Praestolor breviter, versor penetralibus ipsis. 

Hic color unus inest rebus, sunt galbida cuncta, 
galbidum enim lumen spargit laquearibus altis 
lychnus pendens. Est mediis conclavibus ingens 
machina nescio quas fabricata ad carnificinas. 


* Poematium de investigatione radioscopica 
27: cf. Dante, Divina Commedia, Inf. III,9 
29: cf. hymn. «Dies irae» 

Quamquam nec vidi hic Catalanum nec Loderingum, 

damnatos alios adspexi transgredientes 

lente, quos plumbosa premunt sua velamenta. 

Spissa manus angunt digitabula plumbea valde, 
lurida vitris offuscantibus ora teguntur. 

En, maga Colchica conspicitur, quae dira venena 
apparat. Hic adstat tunicis induta recinctis, 
legibus arcanis depromit pulveris albi 
libras sex apotheca. Aequali pondere grumos 
ingerit in cyathos mollitque adspergine aquarum. 

Mox agitabula fert manualia, miscuit ima 
summis absque mora: sic sucos concoquit aeros. 
Machina, quam timui, me terret nunc vehementer. 
Collocor huc, mihi vae! leviterque premuntur et artus 
pectora terga simul. Caligo mersitat oecum. 

«Motus et spiramina supprime.», sic jubeor nunc, 
parva micat scintilla, auditur perbreve murmur. 
Undique tum subitanea lux electrica fulget. 

Apparet medicus positis gravibus lagumentis, 
cujus me subito tranquillat blanda loquela: 

«Ne timeas, morbus non pergravis esse videtur. 

Sic examina me radiis confecta docebant 
pulmonum cordiisque tui, tu mox revalesces.» 

Collegi mentem vitae quasi redditus almae, 
effetus subrisi laetam concipiens spem, 

Collaudansque Deum fauces in verba resolvo. 

Res cunctas thalami sensim discernere coepi, 
adgnosco medicos, aegrotos atque puellam 
umbriferos latices albentes rite parantem, 
castula quam vestit juvenarum more minuta, 
et radioscopicum timui quod ego instrumentum. 
Strenuus adstat vir: revehor gestamine eodem. 

Dr. Gustavus Wallner 
Hansi Niese - Gasse 3 
A-1190 Wien 


43: cf. Dante, Divina Comm. Inf. XXIII,104 

45: plumbea vestimenta: Bleischiirze, lead apron, tablier plombe, delantal 
plomado 

46: digitabula plumbea: Bleihandschuhe, lead impregnated gloves, gants 
plombes, guantes plomados 

53: agitabulum manuale: Handmixer, beater, batteur & main, batidor 
de mano 

71: latices albentes: Kontrastmittel, radio opaque medium, substance ra- 
dio-opaque, medio de contraste 

73: radioscopicum instrumentum: Durchleuchtungsapparat, fluoroscopy 
equipment, appareillage de fluoroscopie, utillaje de radioscopia 

Warsaw, 1971, pp. XII-1604. 

En tibi, lector humanissime, opus 
magni quidem ponderis magnique la¬ 
boris, quod plurimorum conamina, su¬ 
dores, tentamina simul continet. In 
eo invenies magnam verborum copiam, 
uae ad medicinam artem pertinent, 
uplici ratione proposita: in prima par¬ 
te (pp. 1-1242) ordine litterarum in sex 
columnis verba anglice, russice, gallice, 
germanice, latine, polonice in forma 
exaplarum disponuntur; in secunda 
parte linguae uniuscujusque verba hac 
ratione ordinantur; Index russicus 
(pp. 1243-1318). index gallicus (pp. 
1319-1390), index germanicus (pp. 
1391-1474), index latinus (pp. 1475- 
1550), index polonicus (1541-1604). In 
hac altera parte non invenitur index 
anglicus, quia in prima parte verba om¬ 
nia ordinantur juxta anglicam linguam, 
quorum verba primam columnam oc¬ 
cupant. Hoc opus provehente con¬ 
sociatione omnium gentium UNESCO 
dicta paratum atque editum, opera mul¬ 
torum virum in scientiis biologicis, in 
arte medicina, in physicis disciplinis 
peritorum nititur, quorum studia cum 
laboribus eorum qui linguae latinae im¬ 
pensius dant operam conformata, no¬ 
bis praebuerunt fructus eorum laborum 
et monumentum peremne lexicogra- 
phiae aetatis nostrae magni quidem 
commodi. 

Taladoire, B. A. — Terence. Un 
Thedtre de la Jeunesse. Paris, So¬ 
ciate d'edition “Los Belles Lettres”, 
1972, pp. 140. 

Auctor breviter sed acute de Terentio 
disserit atque de ejus comoediis; pri¬ 
mum quaenam sit inter Terentium et 
Plautum differentia seu discrimen; 


deinde virtutes singularum comoediarum 
Terentianarum inquirere curat; deni- 
ue agit de propria Terentii novitate 
ramatica, denique de fortuna Teren¬ 
tii apud aequales et in posterum. Ut 
est in quaestionibus Terentianis maxi¬ 
me peritus, auctoris judicia recta sunt 
firmaquc. Omnia placent, praesertim 
quae de Terentio et “Corneille” affe¬ 
runtur. Hieronymo Carcopino et Joan- 
ni Bayet, magistris clarissimis, opus di¬ 
catum prodiit. 

Ktaus Arnold. — ]ohannes Trite- 
mius (1462-1516): Quellen und 
Forschungen zur Geschichte des Bis- 
tums und Ilochstifts Wiirzburg. 
Band XXIII. Kommissionsverlag Fer- 
dinand Schoningh, Wiirzburg, 1971, 
pp. XI-319. 

Desiderabatur opus biobibliographi- 
cum Johannis Tritemii, scriptoris eccle¬ 
siastici, qui renascente aetate claruit. 
Scientiae semper cupidus, "quidquid in 
mundo scibile est, scire semper cupie¬ 
bat”. Multa scripsit, monastica impri¬ 
mis, pia, theologica, historica, arcana. 
Tn prima hujus voluminis appendice 
(pp. 228-252) habes omnium operum 
Tritemii conspectum simul et fontes. 
Postea in appendice altera (pp. 253-275) 
ejusdem epistularum indicem ordine 
temporis quo scriptae sunt digestum in¬ 
venies. In appendice tertio nonnulla 
evulgantur de imagine formaque cor¬ 
poris hujus tanti scriptoris germani. 
Sequuntur postea (pp. 182-319) nomina 
locorum ubi codd. et edd. servantur 
operum praecipuorum, fontes quibus 
auctor usus est, Registrum, sic dictum, 
rerum et personarum omnium, de qui¬ 
bus directe vel obiter actum est in to¬ 
tius rei expositione. Ouae expositio con¬ 
tinet fere omnia quae ad vitam et ad 
scripta Joannis Tritemii sese referunt, 
accurate investigata, recto judicio ad 

trutinam revocata, diligentes exposita 
atque testimoniis et fontibus apprime 
confirmata. Opus ergo est magni mo¬ 
menti omnique laude dignum. 

Theiler, W. — Untersuchungen zur 
antiken Literatur. Walter de Gruy- 
ter, Berlin 1970, pp. 580. 

in hoc volumine auctor collegit no¬ 
vem et viginti disquisitiones seu com¬ 
mentarios, prius in scientificis epheme¬ 
ridibus vulgatos, qui omnes ad litteras 
graecas et latinas pertinent. In his dis¬ 
quisitionibus quaestiones dilucidantur 
majoris momenti de Homero, de Pin¬ 
daro, de Platone, de Aristotele, de 
Theophrasto, de Polybio, de Sallustio, 
de Horatio, de Plotino, de Ammonio et 
Porphyrio, de Augustino et de Origine. 
Opus est omni laude dignum et copia 
doctrinae et claritate expositionis, nec- 
non et auctoritate documentorum auc¬ 
torumque. In fine indicem invenies ne¬ 
quaquam simplicem, ser luculentum. 

Marques Leite. — Le Grec et /e La- 
tin. Livraria Leonardo de Vinci, Av. 
Rio Branco 185, Loja 2. Rio GB - 
20000 Brasil. 

Professor Marques Leite Flumine 
Januario, in Brasilia, hunc fasciculum 
nobis misit subnotatoribus Palaestrae 
Latinae offerendum. Libentissime quid 
in eo memorabile contineatur ostendi¬ 
mus. Prima quaestio in eo enodata haec 
est: cur accusativus in neutris nomini¬ 
bus cum nominativo concordet; altera 
quaestio est de reduplicatione in for¬ 
mis verbalibus' praeteriti perfecti; ter¬ 
tia quaestio est de metrica latina, quae, 
si certe quantitativa est, non negligit 
accentum; quarta et ultima quaestio de 
verbis non recte dictis deponentibus. 
Auctor ratione scientifica varias quaes¬ 
tiones exponit latinam linguam ad grae- 
cam referendo, sententias doctorum ac¬ 
curate ad trutinam afferendo, doctri¬ 
namque ab eo propositam magna exem¬ 
plorum copia confirmando. Non desunt 


menda, quae lamentabili ratione irrep¬ 
serunt; sed indulgendum est auctori, 
qui praeter ea multa in hoc fasciculo 
nobis praebet utilia, immo optima, de 
rebus ab ipso tractatis. 

Goodchild, R. G. — Kyrene und Apol¬ 
lonia. Raggi Verlag, Ziirich, 1971, 
pp. 200 et 157 imagines. 

In collectione vulgo dicta “Ruinen- 
stadte Nordafrikas” hoc volumen est 
quartum, in quo invenies praecipuas 
earum rerum quas auctor in variis ar- 
chaeologicis atque scientificis itineribus 
reperit vel notatu digna invenit. Ruinae 
recens effosae in civitatibus, Cyrenis 
nempe et Apollonia, multa antiqua elu¬ 
cidant, sed quaestiones novas aperiunt, 
quas quidem autor enucleare curat ar¬ 
gumentis fultus et testimoniis. Opus, 
quod definitium reliquerat Professor 
Goodchild, edendum curavit Sander 
Stucchi, idque multis imaginibus dita¬ 
vit, quae rem in eo enucleatam illus¬ 
trant. 

J. JlMEiNEZ DeLGADO, C.M.F. 

De Franco, H. — “Anna soror” et 
“Mearum peregrinationum moles- 
tiae . 

Grato animo erga Prof. H. de Fran¬ 
co litterarum latinarum latineque scri¬ 
bendi generis studiosissimi cultoris 
quod, praeter jam alios libellos nobis 
antea missos, his duobus recentibus 
nos donavit. “Anna soror” libellus est 
qui publica laude dignus in “Certa¬ 
mine Capitolino ” XXII habitus est. 
“Mearum peregrinationum molestiae” 
libellus quoque est cui publicae laudis 
honor in “Certamine Vaticano” XIV 
tributus est. Uterque libellus a socie¬ 
tate quae “Movimento Europeo per la 
difesa dei latino” inscribitur, Catinae 
in lucem editus est. In tabulis religiose 
recondimus ut opportune auctoris jam 
venia lectoribus degustandos vulge¬ 
mus. 

Alsina, J. — Tragedia, religion y mi- 
to entre los griegos. Ed. Labor, Bar- 
celona, 1971. 


dani unitatis sensu accuratissime retrac¬ 
taverit et ad recentissimam de re apta¬ 
verit bibliographiam. 


J. Alsina, in Universitate Barcino¬ 
nensi cimus. Professor, in litterarum 
classicarum dicione peritissimus ab om¬ 
nibus aestimatur in iis praesertim quae 
ad religionem graecorum et romanorum 
spectant. Cujus rei argumentum ex¬ 
stat validissimum hoc opus in lucem 
vulgatum, quod auctor in tres disperti¬ 
tur partes juxta indicem voluminis qui 
ita inscribitur: “Tragoedia, religio, my- 
thus apud graecos”. In prima parte 
(DE SENSU TRAGOEDIAE GRAE¬ 


CAE) Prof. J. Alsina sensum tragicum 
apud graecos expromere nititur eo ta¬ 
men consilio ut elementa illa sociologi- 
ca et ideologica patefiant quae jam in¬ 
de ab ortu in evolvendis litteris grae¬ 
corum tragicis exstiterunt: quantum 
tragoedia graeca valuerit, praecipua mo¬ 
menta visionis tragicae apud Aeschy¬ 
lum, sensus tragoediae Sophocleae, dis¬ 
crimen mundi graeci saec, V a. Ghr. 
n. exeunte, sensus Euripidis tragoediae. 
In secunda parte (RELIGIO AC RE¬ 
LIGIOSITAS UELLENICA) reli¬ 
gio antiquorum graecorum adumbratur; 
religio et regula morum in poematis 
homericis; duae annotationes de pytha- 
gorica et orphica doctrina; Socrates, 
Plato, veritas; religionis hellenisticae 
proprietates; philosophia religiosa cul¬ 
tus hellenistici ac romani; religiositas 
in Imperio romano. Tertia demum par¬ 
te (QUAESTIONES ATQUE SPE¬ 


CIES MYTHI GRAECI) quae se¬ 
quuntur pertractat auctor: quid de re¬ 
ligione ac mythologia graeca sentiant 
recentissimi investigatores; Helena 
Trojana seu cujusdam mythi historia; 
Danaidum mythus annotationibus illus¬ 
tratur; en figura seu species mythica: 
Clitemnestra. Opus, quod ex lucubra¬ 
tionibus vulgatis in plurimis commen¬ 
tariis periodicis conflatur, novum ta¬ 
men jure aestimandum est, cum auctor 
funditus omnia argumenta miro quo- 


Vazquez de Parca, L. — Tractatus de 
ludo Scacorum. Edic, facsimil. Minis¬ 
terio de Educacion y Cicncia, Direc- 
cion General de Archivos y Biblio- 
tecas, Madrid, 1970. 

Pulcherrimum sane opusculum lec¬ 
toribus commendamus quod “Tractatus 
de ludo Scacorum” (“Tratado de la aje- 
drez”) inscribitur. Opus ornatissime edi¬ 
tum est a Ministerio Institutionis et 
Scientiae; ejus quoque praeviam anno¬ 
tationem seu prooemium, textus latini 
transcriptionem, interpretationem his- 
panicam L. Vazquez de Parga scitissi¬ 
me exaravit. In praefatione historiam 
breviter adumbrat auctor quo pacto ex 
Italia in Hispaniam usque aa Biblio¬ 
thecam Nationalem pervenerit opuscu¬ 
lum; parvo volumine descripto, de pos¬ 
sibili manu scripti origine agitur deque 
opusculi indole ac fine: quid sibi pro¬ 
posuerit auctor, ita ut, potius quam ve¬ 
rus de ludo scacorum, de scacorum sig¬ 
nificatione morali et castrensi eorumque 
motibus tractatus videatur; L. Vazquez 
de Parga “Tractatum de ludo Scaco¬ 
rum” cum opere a Jacobo de Cessolis 
exeunte saec. XIII conscripto confert; 
quocum etsi non nullae videantur si¬ 
militudines, autumari non licet Tracta¬ 
tum nunc editum quandam memorati 
opusculi tantummodo summam esse. In¬ 
troductione peracta (p. 11-25), textus 
latini transcriptio, accurata interpreta¬ 
tio hispanica (p. 28-87), necnon exem¬ 
plum photographicum totius codicis 
insequitur, quo primaeva manu scripti 
venustas ac forma redintegratur cum 
pulcherrimis litteris gothicis et quinde¬ 
cim minutis imaginibus vivide coloratis. 
Maximi momenti ducimus editionem 
sive quod ea opus nondum editum in 
lucem prodit, sive quod animus homi¬ 
num medii aevi eorumque latine dicen¬ 
di genus mediaevale quoque ostenditur. 

Wedge, F. — Intenta tener buenos ha¬ 
bitos. Ed. Studium, Madrid, 1965, 
pag. 55. 

Wedge, F. — Intenta ser alegre. Ed. 
Studium, Madrid, 1969, pag. 65. 

Wedge, F. — Intenta vencer el miedo. 
Ed. Studium, Madrid, 1970, pag. 56. 

Wedge, F. — Intenta ahora mismo. 
Ed. Studium, Madrid, 1970, pag. 59. 

Wedge, F. — Intenta ser valiente. Ed. 
Studium, Madrid, 1970, pag. 58. 

Wedge, F. — Intenta ser agradecido. 
Ed. Studium, Madrid, 1970, pag. 56. 

Ordonez, J. — Intenta vencer la ti- 
midez. Ed. Studium, Madrid 1970, 
pag. 165. 

En tibi, lector humanissime, quae 
officina libraria “Studium” inscripta 
vulgavit opuscula, quorum sex prima 
cima, in Statibus Americae Foederatis 
paedagogiae magistra Florentia Wedge 
exaravit; ultimum vero seriei Dctor. 
Jesus Ordonez Acin conscripsit. Eorum 
omnium aliquam notitiam afferamus 
oportet: 

Opusculum primum■ (“Intenta tener 
buenos habitos'’). Nemo non videt 
quam facile sit vestem veterem vel cal¬ 
ceos veteres deponere novosque indue¬ 
re; quis contra flocci non facit, juxta 
Pauli sententiam, hominem exuere ve¬ 
terem ad novum induendum? Hic li¬ 
bellus non parvo erit adjumento iis qui 
nimis inordinatis animi motibus indul¬ 
gentes malas consuetudines aliis com¬ 
mutare bonis innituntur. 

Alterum opusculum (“ Intenta ser 
alegre”). Hoc libello auctrix ostendere 
contendit quae mala ex tristitia quae¬ 
que tamen bona e laetitia exoriantur; 
ita paulatim e maestitia in clarissimam 
gaudii dicionem ingredieris. Nostra 
tamen aetate hominibus laetantibus 


opus est qui hominum genus vera lae¬ 
titia referciant atque jucunditate. 

Tertium opusculum (“Intenta ven¬ 
cer el miedo”). Eo certe consilio hic 
libellus scriptus est ut homines metum 
melius intellegentes vehementius quo¬ 
que ad eum superandum concitentur. 
Hujus opusculi ope cum non nullis vel 
timoribus tranquille vivere aliosque 
vincere edisces, ita ut metum non ini¬ 
micum sed amicum tandem efficias. 

O^ntsculum quartum (“Intenta aho¬ 
ra mismo”). Praestantissimum in ho¬ 
minum vita unamquamque rem facere 
tempore opportuno. Tempus enim prae¬ 
sens pretiosissimum nobis est cum unum 
tantum sit in nostra potestate: prae¬ 
sentem ergo diem praesentesque horas 
vivamus oportet quin tempore neque 
praeterito neque futuro excruciari pa¬ 
tiamur. 

Quintum opusculum {“Intenta ser 
valiente”). En liber de virtute, cujus 
auxiliis animi fortitudinem nancisceris; 
hoc enim opusculo perspicies quanta 
tibi virtute opus sit ut adversis vitae re¬ 
bus obsistas omniaque impedimenta, 
quantum in te est, superare valeas. 

Opusculum sextum {“Intenta ser 
agradecido”). Rectissime ille dixit gra¬ 
tam beneficiorum memoriam habere 
nostris quidem temporibus “virtutem 
esse oblitteratam”. Quam ob rem F. 
Wedge homines adhortatur ut propter 
omnia sive corporalia sive spiritualia 
praesentia praeterita futura, memoriam 
animumque, praesertim Deo, praeste¬ 
mus, cui omnes nos sumus debitores. 

Ultimum opusculum (“Intenta ven¬ 
cer la timidez”). Estne possibile devin¬ 
cere timiditatem? Cum psvchologia 
tum experientia testantur hominem pa¬ 
vidum timiditates suas desinere posse. 
Si tibi aliisque timidus videaris, eisdem, 
quamvis adversa via, utere causis qui¬ 
bus timidus es devinctus aliisque supe¬ 
rioribus rationibus innitere quibus ani¬ 
mi tranquillitatem audaciamque ad 
agendum acquiras. Nam sive quod es 
sive quod eris ab eo certe pendet quod 
in mente animoque habeas tecumque 

in corde saepe volutes. Itaque Dctor. 
J. Ord6nez Ancin quadruplici quadam 
via qua in hoc opere utitur quamque 
legentibus commendat, homines timidi¬ 
tatibus pervictos quam plurimum adju¬ 
vare poterit ad eorum animos levandos 
et in virtute sustinendos. 


Centaur Books, LTD. — The Latin 
Calendar for Ip73. Ed. Centaur 
Books Ltd., High Street, SLOUGH, 
Buks, England, 1972. 


Operae pretium est lectoribus nos¬ 
tris ante anni novi exordium novum 
commendare Calendarium Latinum 
quod proximo anno 1973 respondet. 
Notitiam aliquam praebeamus oportet 
hujus recentissimae editionis. Ut supe¬ 
rioribus annis in praesens Calendarium 
Latinum duodecim habet paginas in 
quibus unusquisque apparet mensis 
imaginibus a G.C. Bland depictis pul¬ 
cherrime exornatus. Hoc novi in eo 
quoque notamus quod hujus modi ima¬ 
gines versibus ovidianis illustrantur 
e Metamorphosibus desumptis juxta 
mensium ordinem chronologicum: 


CADMUS (m. jan.), DAEDALUS 
ET ICARUS (m. febr.), ECHO ET 
NARCISUS (m. mart.), MIDAS (m. 
apr.), MERCURIUS ET ARGUS 
(m. maj.), DAPHNE ET APOLLO 
(m. jun.), PHAETONTIS QUADRI- 
GA (m. jul.), MEDEA ET AESON 
(m. aug.), ERYSICHTON (m. sept.), 
BACCHLIS (m. oct.), POLYPHE¬ 
MUS ET GALATEA (m. nov.), PER¬ 
SEUS ET PHORCIDAe (m. dec.). 


Drinkwater, F. H. — EI problema de 
la existencia de Dios. Ed. Ilerder, 
Barcelona, 1970. Pag. 104. Ptas. 60. 

F. H. Drinkwater, cimus, catecheseos 
institutor anglieus, opinionem illam 
confutare contendit scientiam et reli¬ 
gionem necessario inter se confligere, 
totis viribus ostendens veritatem aliquid 
esse aliud magis quam probatio quae¬ 
dam mathematica. Quapropter, trito 
simplicique sermone quamvis validis 


argumentis praedito, quid sit Deus pri¬ 
mum exponit; deinde quem ad finem 
nostra in terris vita protendatur quod¬ 
que munus in ea habeat malum; deni¬ 
que quid Deus juxta revelationem 
christianam videatur. Apprime accura- 
teque exaratus liber legentibus magno 
erit emolumento; qua re vehementer 
opus commendamus. 


Lommer, J. — La oracion dei cristiano. 

Ed. Herder, Barcelona, 1970. Pag. 
116. Ptas. 60. 

Aetas nostra nimio studio efficiendi 
atque alacritate in agendo laborat; quo 
morbo ne christianus quidem homo li¬ 
beratur adeo ut in periculum saepe in¬ 
cidatur cogitandi necessitudinem cum 
Deo per amorem erga proximum tan¬ 
tummodo acquiri, tanquam si id unum 
esset signum atque pignus caritatis 
christianae, omni orandi necessitate 
praetermissa. Exercitatio autem carita¬ 
tis erga proximum numquam nos de 
oratione eximere poterit, nam omnis 
sine oratione in agendo alacritas caeco 
sui amore laborare periclitatur. Proinde 
J. Bommer nobis librum affert quo 
hominem inducit orantem coram Deo 
quocum artis vinculis debet devinciri. 
Hoc opere, quod in quattuor capita di¬ 
viditur, natura orationis exponitur una 
cum ejus fundamentis biblicis et theo¬ 
logicis; duplici orandi genere orali sci¬ 
licet atque mentali enodato, non nullas 
in orando difficultates auctor aggreditur. 


Aradillas, A. - Puente, L — Coedu- 

' * r 

cacton. Ed. Studium, Madrid, 1970. 

Pag. 121. 

Promiscua utriusque sexus juvenum 
institutio vehementissime in praesentia 
apud hispanos agitatur, ita ut vix inve¬ 
niri possint qui propriam sententiam 
modo pro ea modo adversus eam non 
umquam patefecerint. In hac ergo exa- 
gitatissima quaestione magni momenti 
apud paedagogos A. Aradillas et 
J. Puente institutionem mixtam expli¬ 
candam aggrediuntur ejus fundamenta 

inquirendo, adversas opiniones expo¬ 
nendo atque testimonia; qua re perac¬ 
ta, educationis mixtae commoda ac bo¬ 
na sub adspectu sociologico, psychologi¬ 
co, paedagogico, morali, theologico vin¬ 
dicatur, fructus memorantur hujus mo¬ 
di institutionis ejusque condiciones 
quibus ad frugem exitumque perveniat; 
quid quoque parentes, quid magistri, 
quid periti in re atque paedagogi, quid 
res publica, quid demum Ecclesia de re 
sentiant, disertissime inquiritur. 

Russell, A. — EI juego de los ninos. 

Ed. Herder, Barcelona, 1970. Pag. 
296. Ptas. 195. 

Ludendi vis et facultas, quae in pue¬ 
ris inest, ingenii naturaeque puerilis 
singulare signum habetur. Unde quan¬ 
tum id cognoscere paedagogos oportet, 
nam ludus sive ad rem paedagogicam, 
sive psychodiagnosticam, sive psycho- 
therapeuticam quod spectat, maximi 
videtur momenti apud paedagogos. Id¬ 
circo auctor voluminis ludum investi¬ 
gare nititur; quod ut assequatur, inti¬ 
mam puerorum naturam ante oculos 
semper habens, magnam ludorum va¬ 
rietatem exponit atque interpretatur, 
ita ut de re quandam psychologicam 
rationem seu theoriam scitissime 
exstruat. Placet quoque bibliographia 
recentissima, indices rerum atque 
scriptorum, nec non imagines photo- 
graphicae quae in extremo opere pro¬ 
stant; quibus omnibus opus suis satis 
meritis commendatur. 


BlAzquez, R. - Lorente, R. — Can¬ 
tiones Sacras. Ed. Iter, Raimundo 
Fernandez Villaverde, 9, Madrid, 
1969. P% 362. 

Opus, quod “Canciones Sacras” in¬ 
scribitur, corpus est canticorum illorum 
quibus hodiernae communitates chris- 
tianae vehementissimo spiritu religioso 
permotae sunt. In hoc corpore recentis- 
simi in primis auctores musici adnume- 
rantur, etsi alii quoque classici mini¬ 
me praetermittantur. Ut musicae pro¬ 


fessores vel chororum duces melius ad¬ 
juventur, maxima fuit cura apprime 
unumquodque canticum recensendi. 
Maximae utilitatis indices aestimamus, 
nam index universus ordinem cantico¬ 
rum omnium praebet prout in opere 
prostant; index alter alphabeticus ad 
quodlibet canticum inveniendum ce¬ 
lerrima exstat via; indice tertio opera 
musica nuper edita memorantur; indi¬ 
ce tandem quarto orbes quoque seu dis¬ 
ci phonographici includuntur. Nobis 
nihil est dubii quin traditio musica in 
Ecclesia hoc opere apud hispanica lin¬ 
gua utentes adaugenda sit atque am¬ 
plificanda. 


Palacio Atard, V. — Ensayos de his¬ 
toria contemporanea. Ed. Iter, Rai¬ 
mundo Fernandez Villaverde, 9, Ma¬ 
drid, 1970. P6g. 226. 


Cimus. Professor Historiae Hispani¬ 
cae nostrae aetatis in Universitate Ma- 
tritensi Dctor. Vincentius Palacio Atard 
non nullas easque scitissimas collegit 
hoc opere disputationes quae prius in 
aliis jam commentariis periodicis ab 
ipso erant divulgatae. Opus maximae 
ducimus utilitatis iis in primis qui su¬ 
periori bello hispanico investigando na¬ 
vant operam, praesertim cum Dctor. 
V. Palacio Atard res historicas nostra- 
tum summa ratione scientifica his nos¬ 
tris jam temporibus “sine ira et studio” 
pertractet. Indicem ad lectorum noti¬ 
tiam praebeamus: 1 . Considerationes 
sohre la investigacion actual de nuestra 
Historia contemporanea (p. 7). Tres en¬ 
sayos sohre la bibliografta de la guerra 
espaiiola de J p36; 2. La guerra de fo- 
lletos (p. 71); 3. Los periodicos de la 
guerra (p. 93); 4. Las “memorias ” en 
la historiografia de la guerra. Tres en¬ 
sayos sobre la historia de nuestro tiem- 
po; 5. Lo espanol y lo europeo en Ame¬ 
rica (p. 135); 6. Notas de nuestro* tiem- 
po en la “ Pacem in terris ” (p. 169); 
7. Guerra de ideas en la Espana de 
ayer (p. 199). 

Marianus Molina, C. M. F. 



/ • 


PALAESTRAE LATINAE 

INDEX RERUM ATQUE SCRIPTORUM 

a. 1971 et 1972 



186 


Index rerum atque scriptorum 


Numeri, qui post nomen auctoris indicemque materiarum primo loco pro¬ 
stant, numero fasciculi PALAEST1RAE LATINAE respondent. Numeris autem, 
qui secundo consignantur loco, paginae ejusdem fasciculi memorantur. 


Disputationes praecipuae 

Sansegundo, L. H. — Apothegmata, 
213 , 1 . 

Lepoutre, D. — De numero primi 
hominis, 213 , 33- 

Finzgar, F. - Kolednik, F. — De¬ 
sponsata, 215 , 97 . 

Mangeot, N. — Aureae sub Octavia¬ 
no Augusto litterae latinae, 216 , 177 . 

Orth, Aem. — De Quintiliano, 

217 , 1 . 

Piovesan, Aem. — Quaenam Corne¬ 
li Nepotis vitae adulescentibus illustran¬ 
dae sint, 217 , 27 . 

Dn Franco, H. — Zizsi, 218 , 49 . 

Wall ner, G. — Electrica cordis vis, 
219 , 131 . 

Marinelli, J. — In Johannem XXIII 
Pontificem, 218 , 73 . 

Orth, Aem. — De Senio, 218 , 83 . 

Ciresola, Th. — Kariba, 220 , 145 . 

Carmina 

Marinelli, J. — Tria Pauli VI itine¬ 
ra memoranda, 2 I 3» l 7- 

'Marinelli, J. — Nova caritatis iti¬ 
nera, IV, 214 , 63 . 

'Paone, R. — Carmina, 215 , 105 . 

MIarinelli, J. — Laudativi Elegi, 
216 , 157 . 

Sarmiento, R. — In rerum natura 
miracula, 217 , 11 . 

Ciresola, Th. — Zenonis Franciscalis 
Capillati sepulcrum, 217 , 23 . 

Ciresola, Th. — Ostoria Chelidon, 

218 , 59 . 

Ciresola, Th. — “ Passionis Con¬ 
sors ”, 219 , 105 . 

MIarinelli, J. — Januarius Episcopus 
in amphitheatro Puteolano, 220 , 159 . 

Wallner, G. — Descensus ad inferos, 
220 , 177 . 

Textuum commentaria 

Mir, J. M. — Ciceronis specimina, 
Cato Major de Senectute I. 214 , 69 . 


Mir, J. M. — Ciceronis specimina; 
Cato Major de Senectute III, 215, m. 

Mir, J. M. — Ciceronis specimina, 
Cato Major de Senectute, II, 216, 165. 

Mir, J. M. — Ciceronis specimina, 
Cato Major de Senectute, IV, 218, 63. 

Mir, J. M. — Ciceronis specimina, 
Cato Major de Senectute, V, 219, 119. 

Mir, J. M. — Quid nos doceat Ver¬ 
gilius ex disciplina stilistica proposito 
quodam Aeneidis loco, 220, 163. 

Commercium epistularum inter socios 

Avallone, R. - Mir, J. M. — 217, 19. 

Felice Le Monnier Editore, Firen- 
ze, 1969. Pag. 185. Lire 1500. 

Nobis admodum placet operis index 
qui inscribitur “Frontiera adolescen- 
za”, cum adulescentium aetas verus in 
vita hominum limes existimetur. Nulla 
enim aetas tantam rerum quaestio¬ 
numque varietatem prae fert ut adu¬ 
lescentia. Itaque adulescentes institue¬ 
re, eorundem cognitionem altissimam 
expostulat: quae scilicet adulescentis 
natura et ingenium videatur, quo mo¬ 
do pueri hac aetate sese gerant. Prof. 
E. Petrini optimum de adulescentibus 
conscripsit librum, ubi de adulescen¬ 
tiae mutationibus, de adjunctis socia¬ 
libus in quibus adulescentes vitam de¬ 
gunt, de familia ejusque praecipuis 
quaestionibus, de schola hodierna, de 
modo quo juvenes parvis manibus seu 
gregibus agunt, de feminarum hac 
aetate institutione qua jura aeque fe¬ 
re virilia eis tribuuntur, de educatio¬ 
ne demum que vulgo apud sociologos 
democratica inscribitur, magna rerum 
argumentorumque copia et eruditione 
disputatur. 

SaiiNEiDERS, A. A. — Psicologia de la 
Adolescenda. Ediciones “Religion v 
Cultura”, Columela 12, Madrid, 
1967. Pag. 486. 

En alter de adulescentia liber in 
quo, quidquid ad eam praecipue spec¬ 
tat, facile invenies; volumen in prae¬ 
sens novissima est editio ejusdem ope¬ 
ris anno 1951 vulgati admodum tamen 
retractati atque amplificati, sed cum 
eodem consilio ab auctore prolato, ide 
est, investigare quo pacto sese adules¬ 
centes in agendo habeant quaeque 
eorundem natura ingeniumque vi¬ 


deatur jam inde a quattuordecim an¬ 
nis ad unum et viginti. Namque si 
parentes, magistri, institutores juven¬ 
tutis penitus adulescentes cognoscere 
valebunt, eo magis poterunt optimis 
moribus conformare. Prima libri parte, 
quae totius operis est introductio, de 
sensu atque significatione adulescen¬ 
tiae agitur deque ejus fundamentis ac 
principiis quae ad psychologiam adu¬ 
lescentiae spectant; altera autem par¬ 
te, quae physiologiae adulescentium di¬ 
catur, non nullae praecipuae mutatio¬ 
nes hujus aetatis exponuntur; reliquae 
quoque partes, tertia, quarta, quinta 
scilicet, psychologiae, sociologiae, auta- 
gogiae (“eounseiing”) adulescentium 
dicantur. 

Leppicii, J. — Meditando entre sema- 

foros. Ed. Verbo Divino, Estella, 
1%7. Pag. 229. 

Hic meditationum evangelicarum li¬ 
ber iis in primis hominibus destinatur 
qui nostra hac aetate acervos lithoeol- 
lae (“cemento, hormigon”) qui aedes 
constituunt hodiernas incolunt vias¬ 
que magnarum urbium bitumine con¬ 
stratas lustrant. Eo animo librum 
conscripsit auctor ut homini hodierno 
aliquid propria sponte cogitandum 
commodaret, hanc rationem meditandi 
secutus: loco quodam sacrae scriptu¬ 
rae sedulo lecto, humanis auctoris ver¬ 
bis verba divina temporibus studiisque 
nostris per opportune applicantur, 
lltinam hae meditationes homines per 
asphaltum hodie incedentes ad oran¬ 
dum adjuvent et gratia divina sub tu¬ 
bulis quoque lucifluis nostrarum ur¬ 
bium caelesti eos lumine suo large 
conspergat. 

